Off to Australia! | Journi\nAustralia and Oceania, Europe, Asia · 66 Days · 142 Moments · October 2016\n00:27 Mite Maria, woni in Cairns am Flughafe kenneglernt han, bini während oisem Zwüschestopp in Singapur d'Stadt nachli ga erkunde. Me hends grad rechtzitig zunre Liechtershow gschafft bide "Gardens by the bay". Uh e schöni Stimmig ischs gsi mit athmosphärischer Musik. Die Stadt isch wahnsinnig suber und gar nid so extrem asiatisch wien ichs mer vorgstellt han. Min 10h Ufenthalt isch da wie im Flug ume, well mer so viel cha mache a dem Flughafe. E Massage und e warmi Duschi hani mer na gönnt. 🙃Nach dem Bsuech i Singapur bini mittlerwiile uf allne foif Kontinent gstande! ☺ Het grad Luscht uf wiiter reise gmacht! 😉\n14:09 Bye bye Australia! Es isch e wahnsinnig tolli Ziit gsi! Ich han so viel derfe erlebe und neus kennelerne, i de australischi Lifestyle chönne itauche, vieli tolli Fründschafte rund um de Erdball gschlosse und mich selber während dere Reis na besser kenneglernt. Au wenn mer bim Start grad e Träne über d'Bagge kulleret isch und de Abschied schwerfallt, freu ich mich uf dihei und mini Liebste! Eis weissi uf jede Fall- ich bin nid s'letsht mal da gsi! 😌❤🇦🇺\nDe letshti Abig in Australie isch abroche für mich und drum hets mit mine Reisekollege da in Cairns, na e paar Rundene Abschiedsdrinks geh. 😊🍻 22:02\nMin letshtä Tag in Cairns hani mit chli Wiehnachtsshopping bi gfühlte 40 Grad verbracht...😅Drum bini nachene au ziemli schnell wiedr idr Lagune glandet. Nurna en Zwüschestopp bime usgibige Früchtemärt hets geh, woni mer en Sack voll frische Litschies gholt han. 😌Begleitet vode zwei Australier hani hüt namal e Ladig Aussie-Wortschatz abbecho. 😄 Sie hend da une sonen Trend, dass efach Wörter und Usdrück erfinded unds uf Urban Dictionary itreged. Die ganze Usdrück verbreitet sich denn au tatsächlich und werded in Wortschatz und tägliche Gebruch ufgnah! Sie hend für eis Wort zig Variante wie sichs chönd usdrücke. Ich find da macht die englisch Sprach so interessant, dass mer extrem kreativ chan demit umgah und so d'Sprach sehr spielerisch chan gstalte. 13:59\n12:24 Nume leider schiint scho de grössti Teil vom Riff tot z'si... Ich hans mer na viel lebiger und bunter vorgstellt alses gsi isch, aber die Ziite sind glaub leider efach verbi... Sisch fasch chli trurig zums aluege. Zrug in Cairns bini mit em Bryce und em Mitch na id Open-Air-Lagune, bevor mer denn ines Pub fein ga Znacht esse sind. Die Lagune isch de einzig Ort womer cha bade in Cairns, well im Meer giftigi Qualle, grossi Krokodil und Hai uf eim wartet. 🙈 Während dem ganze Tag hani min Aussie-Wortschatz chönne ufstockä haha! 😂 Schona schön hani na mit es paar Locals chönne undrwegs si! 😌\n11:39 Scho früeh hani hüt müsse bim Hafe vorne sii zum s'Schiff i richtig Great Barrier Reef z'verwütsche. Bim Check-in hani die zwei Australier voder gestrige Tour wieder attroffe und sind schlussendli sogar ufem gliche Schiff glandet. 😄 D'Flosse und Maske montiert und itaucht bini is 28 Grad warme Wasser! Direkt sind mer es paar riesigi, bunti Fisch entgege z'schwümmä cho. S'beschte isch gsi, wenni es Stuck abetaucht bin und so ha chöne ade Siite vo allne Fisch schwümme, über d'Koralle schwebä und so Teil si vodr ganze Unterwasserwelt! 😍Ich bi praktisch en Scuba-Taucher gsi hüt hahah.\n15:23 Wemmer grad bi gföhrliche Tier sind (Australie isch ja rech en guete Ort für da😉): De Bill het gmeint mer seged sichr paranoisch gsi womer in Australie acho seged und gmeint sobald mer usem Flugzüg usstiged, dass en wisse Hai ufere Palme uf ois wartet und mit giftige Schlange um sich wirft. Aber s'gföhrlichste Tier in Australie isch kein Hai, kei Spinne, kei Schlange, kei Qualle und e keis Krokodil sondern ganz es normals Ross... Am meiste Lüt chömed ums Lebe im Kontakt miteme Ross. D'Opferzahl isch sogar grösser als alli andere Tierumfell zemmezellt. S'isch also alles halb so tragisch wie mer sichs vorstellt da une. 😉\n14:21 Da obe in Cairns chunnt en seltne Vogel vor, wo Cassowary heisst. Ich han gmeint da seg öppe e truthangrosses Gfieder und harmlos. Het sich aber usegstellt, dass da Ding nachem Struss und em Emu de drittgrössti Vogel uf Erde isch und zu allem here ziemli gföhrli. Stimmt ich bin ja z'Australie ganz vergesse! 🙈De Bill het ois also churz ufklährt wie mer ois z'verhalte hend, wenn ois eine über de Weg lauft. Und zwar uf kein Fall wegrenne, wellr eim susch attackiert und mit sine scharfe 12.5cm lange Chralle ufschlitzt... 😳 Sie sind nid di hellste Vögel und drum mummer sich eifach nume probiere grösser mache we de Cassowary selber idem mer d'Erm uestreckt. Er denkt denn: "Oh das isch en grosse Cassowary", und laht eim in Rueh. 😅\n10:21 Nacheme feine Zmorge mit frische Frücht ischs wiiter gange zu eim Wasserfall nachem andere. Einisch hemmer chönne dehinderchlettere, es anders mal ois massiere lah und eine sogar als natürlichi Wasserrutschi bruche. Während de Fahrt hett ois de Bill immer mal wiedr gfragt, ob mer Frage heged. Meistens het sich dadezue niemer gmulde sodass er eimal churz nach de Frag aghalte het, usgstiege isch und en riesige Brocke Stei zrug in Van gholt het. All hend sich total fragend agluegt und er meint nur so dezue: "Now you've got a fucking question!" 😂 De hettr schlussendli ussere grosse Höchi inen chline Kratersee krache lah zum demonstriere, dass de Ufprall us dere Höchi öppe dem entspricht wie wemmer uf Beton ufprallt. Absolut tödlich also... S'isch öppe d'Höchi gsi vode Harbour Bridge z'Sydney. En Ire het en Sturz vode Brufg aber mal tatssächlich überlebt.\n08:49 Vom Tourguide vo Barefoottours persönlich abgholt im Hostel und mitere Umarmig begrüesst ischs hüt mitere chline, coole Gruppe ganzi 1100m ü. M. id Tablelands ue gange. Nid nume Backpackers sind debii gsi sondern endli au mal es paar Aussies! Und de Tourguide isch mal wieder zum schreie gsi! 😂Mit eim luschtige Spruch und interessante Fact nachem andere hett ois de Bill unterhalte und amüsiert. Ersti Frag vo öpperem bevor mer losgfahre sind isch gsi, wie lang mer werded fahre zum erste Stopp. Denn hett de Bill mit Zeigfinder und Dume e chlini Strecki azeigt und gmeint: "So lang öppe, wenns mitere Charte verglichsch. Zoomsch chli ane um einiges länger." 😄 Nachere lange, kurvige Strass isch de ersti Stopp en Vulkankratersee gsi, womer en agnehm warme Morgeschwumm zruggleit hend. S'einzige Krokodil, wo i dem See wohnt, het aber leider nid welle gah guete Morge sege und hemer drum nid gseh...🐊\n21:11 Mit dene lässige Mädels us Schottland, Neuseeland und Dütschland hani gesh de Abig inre schön athmosphärische Bar mit Liveband usklinge lah. 😌\nMittlerwille bini au scho in Cairns, mim letshte Stopp vo de Reis, acho. Nacheme feine BBQ im Hostel hets en Didgeridoo Crashkurs geh, woni sogar en rech guete Beat anebracht han! 💪🏼😄 22:34\n17:00 Was mir aber viel besser gfallt, isch die Tier ide Wildnis z'gseh! Und drum hani mi uf d'Suechi nach es paar freie Koalas und Rock-Wallabies gmacht. Und da mit vollem Erfolg! 😍 D'Koalas sind da am mache gsi wos am beste chönd - und da isch, schlafe! 😌\n10:00 En Bsuech uf Magnetic Island hani mer nid welle entgah lah und bin gesh mit de Fähre na überedüst. Det hani di erst Sanctuary sit mim Ufenthalt z'Australie bsuecht und es paar Tier id Hend und um de Hals becho. 😉 Min Favorit isch natürli de Koala gsi!\n22:34 Wells in Townsville obe au schiffet und d'Wöschleine im Freie nid überdacht sind, hend mini Mitbewohnerinne und ich oises Zimmer mal schön inen Tröchnigsrum uminstalliert für oisi Wösch. 😅\n19:00 De ganzi Spass isch na um einiges besser worde mit dere lässige Truppe on board! ☺ Und well mers so guet gha hend hemmer nachem ganze Trip na e gmeinsams Picknick gmacht zrug in Airlie Beach binre Badelagunä. Isch da e schöns Gfühl gsi mal ohni de Stingersuit is Wasser chöne gah! 😄 Meh hend uh Glück gha mitem Wetter, well am Abig vo oisere Rückchehr hets afange gewaltig obenabe schütte!! D'Regeziit isch i vollem Gange gsi. 😳 Han hüt zmids ide Nacht gmeint jetzt überschwemmts denn mis Appartment. Isch aber zum Glück alles troche bliibe. Susch isch de Rege aber ganz agnehm i dere Hitz. 😅\n10:26 En tolle Schnorchelstopp hets hüt au namal geh. Knallblaus Wasser und gaaanz viel Fisch! 😍 Ich han sogar de Nemo gfunde! ☺ Zwüschedure hani mal na müsse en Tauchgang ilegge, well mer d'GoPro us de Hend gheit isch. 🙈Ich mu sege, dass ichs mer chli bunter vorgstellt han da Koralleriff, aber mal luege wies im Verglich isch zum Outer-Reef in Cairns obe, woni na anegahn. 🙃 Nid nur Fisch und Qualle hemmer gseh, sondern au öfters mal e Meeresschildchrot. ☺Die hend nur leider immer d'Flucht ergriffe sobalds as schnorchle gange isch. 😌 Und wemmer nid im Wasser gsi sind hemmer en "sun-bake" gna ufem Deck. (; Aussies taufed alles genau so wies usgseht. Fisch miteme gäle Schwanz -> Yellowtail, ä Koralle, wo usgseht wie es Hirn -> Brain Coral, e grossi Sandwüesti -> Great Sandy Desert, es grosses Koralleriff -> Great Barrier Reef etc. 😄 Wenn mer also de Name vo öppisem nid weiss, tauft mers efach mal so wies usgseht und d'Chance bestaht ziemli gross, dass denn au wüki de richtig Name isch.\n10:13 A eine vode schönste Strend vode Welt ischs am zweite Tag gange. An Whiteheaven Beach. Und er isch en wahre Traum! 😍 Er gilt mit sim nahezu 99% Quarzghalt als eine vode wissiste Strend weltwit. Wemer det isch lohnts sich e churzi Spa-Session izlegge, well sich de fin Sand extrem guet als Boddyscrub eignet und mer sich nachene wie neugebore fühlt. (; Au Zäh chamer demit butzä. 😄Ide seichte Gwesser simmer es paar chline Lemonsharks und Stachelroche hinedrigwatet. Da aber immer i Begleitig vo oisem "Stingersuit". De hemmer zum Schutz vor dene giftige Qualle treit. Me het aber au denn immer na sone mulmigs Gfühl wemmer is Wasser gaht im Wüsse, dass so ziemli s'giftigste Tier überhaupt umenand isch. Me hend au immer mal wieder e Qualle gseh am Segelschiff verbiizie. Bi mim erste Schnorchelgang het mich am Bei au igendwas gna, wells u brennt het plötzli. Giftig wirds nid gsi si, aber ob die Azüg wüki schützed isch zweiti Frag. Naja me sind uf jede Fall immer all wieder zum Schiff zrugcho.\n14:00 D'Segel ghisst, Sunnecreme igschmiert und es schöns Plätzli ufem Deck gfunde - los ischs gange mitem Segelturn um d'Whitsunday Islands ume! Füren churze Moment bini na Teil vode Crew worde zum helfe d'Segel hissä. 😁Mit dere frische Brise hani dere Hitz vom Festland chli chönne entcho. Wemer so richtig schön in Wind ie seglet, lupfts di eint Siite vom Schiff uh wiit ue, dass mer so richtig übers Wasser flügt! S'chan bis zu 110 Grad kippe (Mast im Wasser). De 26 Tonne schweri Kiel under em Schiff sorgt aber defür, dasses nid ganz umkippt. Nachere Namittags-Schnorcheltour hets scho langsam afange dämmere sodass mer ois es schöns ruhigs Plätzli ufem Wasser gsuecht hend zum übernachte. En feine Znacht, es paar Drinks und denn isch eine nachem andere i sini Kajüte verschwunde. Das det une aber extrem heiss gsi isch, han ich mit es paar anderne en Schlafplatz ufem Deck obe igrichtet. Es isch saumässig unbequem gsi, aber de schön Sternehimmel het da wieder guet gmacht! 😌\n19:30 Nachere 14 Stund Busfahrt letsh Nacht bini in Airlie Beach acho, em Start vom Great Barrier Reef! 😍 Chas chum fasse, dass mich nurna e churzi Schifffahrt vo dem Naturwunder trennt. Mittlerwiile bini au im Tropegebiet acho sodass i am liebste efach di ganz Zit ohni Chleider undrwegs wär - es isch sooo heiss da!! Und ich bin nani mal ganz im Norde obe...Ide Nacht chüelts maximal uf chüeli 24 Grad abe. 😅 Zur Abchüelig hani leider nid is Meer chöne, well ab jetzt richtig Norde extrem giftigi Qualle umenand sind und de Pool i mim schöne Bush Village restauriert wird. Heisst e Tonne Glacé mu ane und e iskalti Duschi neh! Gesagt getan, hebt aber leidr nid so lang ane. 🙈 Ab morn bini denn für zwei Tag ufeme Segeltörn um d'Whitsundays ume zum am Great Barrier Reef ga schnorchle. I freu mi riesig druf! 😍 Hoffentli gaht det denn chli e frischi Brisä. 😌\nVieli Lüt uf dere Insle und allgemein z'Australie sind so relaxed und ufgstellt druf wie de Gaz. Da hetter mal eme Wareliferant ame süttig heisse Namittag zuegrüeft: "Hey how are you doing today?" Als Antwort becho hettr "Good thank you, although a few degrees more would be nice!" 😄 Und gnau de Aussie Way of Life mitm stetige Motto "no worries!" gnüss ich da so. Australie isch en wunderschöne Fleck uf dere Erde, e Welt ohni z'viel Sorge und unnötige Stress und wo d'Lüt efach es Lache ufem Gsicht träged! 15:28\n22:33 Fascht scho Privatshuttel like ischs denn zu mim Abladepunkt gange. De Gaz het denn akündt er wird ime mega-Tempo det ane fahre, jetzt wo de Van leer isch und nur so über die Sandhügel flüge! Ich han denn dadezue mini Kamera na churz füregholt zum es Foti mache und da fragt er mi so: "Are you going to film the accident?" 😄 Igendswenn seiter: "Do you already know where you are?" Ich: "Ahm nope, everything looks exactly the same!" Gaz: "Don't you recognize that tree?!" 😄 Han denn nachli pläuderlet mitm und usegfunde, dass er da scho sit 38 Jahr macht unds als Jugendliche dozmal sogar sini allererscht Fahrt gsi isch uf sonre Sandpiste. Er isch da quasi ufgwachse. Die nechst Gruppe staht am folgende Tag au scho bereit sodass er alles wieder vo vorne afangt. Denn hanen gfragt, ob er au mal Pause heg. Und dadezue hetter gfunde das seg für ihn e Pause, er liebis über die Sandpiste z'heize und ois uf de Insle umenandzfüehre. So sött mer begeisteret si vo sim eigne Job!\n22:23 Letshti Stopp uf oisere Reis über Fraser Island isch namal en See gsi und akündt worde dur de Gaz mit: "Good afternoon it is GAZA at the front!" (und bewegt sini Hand i some Tanzmove weg vo sich). 😄Det hets e Rundi Stand Up Paddling ghe und binre Partie Beach-Water-Volleyball hemmer na es paar Brasilianer abelah. 😎 Im Hindergrund isch kein Vulkanusbruch im gange sondern en riese Waldbrand. D'Rosie fragt de Gaz so: "What is that fire over there?" Gaz, total gspielt seriös: "Ah that is when things get really hot and burst out into flames! Did you just ask what a fire is?!" 😂 Ich han für es paar Minute durreglacht hahaha. Im Aschluss simmer zume Spot gfahre zum alli Lüt, wo in Süde abereised abzlade. Ufem Weg det ane hets namal e Jamsession mit mitsinge im Van und lushtige Tanzmoves vom Gaz geh. Ja und denn hets für mich au leider scho gheisse Abschied neh vodere lässige Truppe 😢, well ich di einzig gsi bin wo in Norde ue reist und drum namal es Fährtli mitm Gaz vor mir gha han.\n09:19 Am dritte Tag isch oisi Gruppe uf 10 Lüt abegschrumpft, well nid all e Drütagestour buecht hend. Aber de Tag het sich namal so richtig glohnt! Agfange hettr mittere Wanderig dur es Regewaldstuck gfolgt vonre riese Sanddüne miteme grüenliche See namens "Lake Wabby". Det hemmer ois chli abküelt und ois vo de Fisch im See e Pedikür verpasse lah! Het ziemli kützlät. 😄 Ufem IPhone gits en Klingelton, wo "Kristalle" heisst. De Gaz het de uf sim IPhone installiert. Denn ischs mal zmids ufere Wanderig abgange und wells so tönt wie wenn ime Märli e Fee uftaucht hettr agfange dur es Feld hüpfe mit wedelnde Ärm! 😂 Oh und hüt isch ois mal nid nur was über de Weg krabblet sondern gloffe. 😋 Zwar keine vo dene vielne iheimische Dingos defür aber en Waran!\n16:02 (Bild folgt/Picture following) Da im Eli Creek hets denn na Tubing-Action geh. Naja Action isch chli übertriebe, well mer nur wahnsinnig langsam de chli Frischwasserstrom durab triebe worde isch. ^^ Mitem Van zrug am Strand hemmer es paar Lüt gseh bade und da het de Gaz per Lutsprecher durregeh: "Ah look and wait for the shark attack!" 😅 Zrug im Regewald ischs über en grosse blinde Hügel gange, wo de Gaz plötzli saulut afangt kreische und ufs Gas druckt zum ois hine all de Idruck z'geh mer fahred grad übers steile Board durab nebed em Weg! 😄\nZum ois dra erinnere, dass bald Wiehnachte isch hemmer au es paar söttig Songs z'ghöre becho. Glaube de Teil, womer am meiste gfühlt hend isch "It doesn't really feel like christmas at all!" gsi. Au nid verwunderlich wemmer miteme Bier ide Hand, im Bikini, bi 30 Grad ame Strand na düst! 😂 14:12\n13:14 De ersti Usflugspunkt sind "d'Champagne Pools" gsi. Es natürlichs Meerbad inre Steiformation. Die heissed so, well die brechende Welle es sprudle im Bad verursached. S'ish de einzig Ort womer cha bade uf dere Siite vo de Insle, da ziemli viel hungrigi Hai uf Fuettersuechi sind direkt adr Küste. Me hend denn au eine gseh vom "Indian Head" obe abe. Da isch en Felsvorsprung, wo vom Captain Cook im Jahr 1700 während sinere Durchfahrt eso tauft worde isch. Er het zu dem Ziitpunkt ganz viel Aborigines ufem Fels obe gseh und da i früenere Ziite "Indians" als Bezeichnig für vieli Uriwohner vo Länder brucht worde isch, het de Fels so sin Name becho. Aber nid nur Hai hemmer vo det obe abe gseh sondern au drü grossi Meeresschildchrote. De Gaz het den gmeint es segi grad Paarigssaison also mümmer ines paar Sekunde churz wegluege! 😉😄 Wiiter ischs gange zume alte Schiffwrack! Gaz: "So to get you into the mood this one is for you!" Und switched uf sinre Jukebox zum Titanicsong! 😂\n11:57 Langi Fahrte sind am zweite Tag ufem Programm gstande! Und wehe me isch nid pünktlich am Morge. Für die gits e Portion Vegemite! 😄Da isch en australische Brotufstrich und öppe s'grüstigste, woni je probiert han! 🙈 Nid nur dur de Regewald ischs gange sondern au direkt am "75 Mile Beach" nebed de Welle na! Da han ich wahsinnig toll gfunde.😍 Begleitet worde ish de ganze Trip dur gueti Musig vom Gaz sinre Jambox. 😄 Während de Fahrt hettr ganz viel interessanti Infos zudr Insle und Aborigines Gschichte verzellt. Nebsh dem ganze informative Geplauder hettr aber au immer mal wieder en Seich dezwüschepflanzt wie: "Ou look that's a famous bird over there. It's Russel the Gull!" Oder denn hettr de vordeste Sitz (ich bin mit mim Grüppli immer z'vorderst ghockt) eimal efach e massivi Riese-Stabschrecke agrüert! D'Rosie wo vo allem wa meh we vier Bei het zemmezuckt, het denn mal schön es Gekreische gstartet im Bus! 😂 Wennr nix lebigs gha het, hetrs mit Gummi Schlange und Spinne versuecht!\nNacheme feine Znacht sind d'Bar Games gstartet worde, wo de Gaz efach jede, wo ide Bar ghockt isch zu de Spiel itreit het. I chline Gruppe het mer versuecht mit Spiel, wiä Jazzcharte mitm Mul wiiterzgeh, de Titel vom Sieger z'hole. Oisi Gruppe "Gaz's hot bitches" (ja er het ois nid nur itreit sondern au Neme verpasst 😂) isch zweite worde wuhuuu haha. En Cocktail Jug hets für die Leistig geh. 😌 21:00\n11:00 Als ersts is zum Lake McKenzie gange. Mit oisem Van immer na zwüsche de Bäum hett de Gaz de See eso akündt: "Now look to your left...hold it...not yet...BOOM LAKE!" Da isch en Grundwassersee mit tüfblauem Wasser und wissem Sand. Da hemmer chli Ziit zum entspanne becho, bevors nachem Zmittag ufe Bush-Wanderig gange isch. Mitere Ufklärig vom Gaz, dass so fash alles giftig isch und bisst uf dere Insle und alles 10 mal grösser isch als normal hettr ois dur de Wald gschickt. Gwüssi Spinnewabe ufem Weg hend einzelni Fede idr Dicki vo Silch gha und sind extrem stabil! 😳Ich mu sege ich han s'Gfühl, dassi mittlerwile ziemli abghertet bin wa da abelangt unds halb so tragisch isch. 😄Während oisem tropisch heisse Bush Hike isch mer a lebendigem Lib vo Moskitos gfresse worde, wemmer keis genials Antibrum agsprützt het! Nach Tea und Cookies im Regewald ischs denn au scho zrug zu de Lodges gange, womer de Tag gmüetlich am Strand bime schöne Sunneuntergang usklinge lah hend.\n07:30 Nacheme feine "full english breakfast" ide Dingo-Bar simer an Pier abeghockt und hend uf oisi Tour Gruppe gwartet, wo mit de Fähre ufem Weg uf d'Insle gsi ish. Da hani für eimal au gnosse gha, dass Zmorge, Zmittag und Znacht gmacht worde isch und denn na sehr guet! Allgemein sind die drü Teg als Abwechslig sehr entspannt gsi, well mer sich het chöne triebe lah und alles für eim organisiert gsi ish und mer mal nid selber alles mu plane. 🙃 Währenddesse mir gmüetlich det une gsesse sind, isch oise Tourguide, Gaz, schomal ga guete Morge wünsche cho. De het idene drü Teg en wesentliche Bitrag zu dere super Stimmig ide Gruppe gleistet. Da isch so ziemli eine vode lushtigste Persone, woni je atroffe han! 😂 Total en trochne, sarkastische Humor hettr gha! Wo denn entli oisi ganz Gruppe à 24 Lüt im Van ghockt isch, ischs losgange über die unpreparierte, holprige Sandpiste vode Insle. Es het eim rech umenandgrüert uf de Sitz. Je wiiter hine dass mer ghockt isch, desto höcher isch mer gfloge! 😄\n20:28 Los ischs gange is Abentür Fraser Island! Ganzi drü Teg bini ime 4x4 Van vom Verastalter "Cooldingo" mitere super Truppe und eme wahnsinnig luschtige Tourguide über die grössti Sandinsle vode Welt gratteret! Ich han sogar na e Pre-Night inklusive gha, sodass ich bereits en Tag vor Tourbeginn uf d'Insle bracht worde bin und so am nechste Morge usgschlafe ha chönne id Tour starte. Susch wird mer nemli am Morge ufem Festland mit sim ganze Geschlepp abgholt, uf d'Insle bracht und direkt in Van uf d'Tour gsteckt, was chli stressig cha si. A Dem Vortag hani bereits drü Brite kenneglernt, woni die ganze drü Teg efach eis Gaudi gha han mitne! Mit de Rosie hani denn unter anderem mis Zimmer teilt (: Under cho simmer i hübsche Wald-Lodges. Da sind jewils ganzi Appartments mit 5 Schlafsäl. Im Gmeinschaftsrum ischs am erste Abig inere grössere Gruppe a Engländer und Ire rundgange mit englische Trinkspiel. 😂 Da hett aber au nur am erste Tag stattgfunde, well die Tour eim scho rech gschluchet het.\nS'isch luschtig, während de Reis trifft mer immer mal wieder bekannti Gsichter ah, well all ufem Weg uf Cairns ue sind sit Sydney. ☺ 20:02\n19:56 Mini schnüglige Hostel-Hustier. 😍\nMis jetzige Hostel isch meh wiene WG, woni mitere Schottin, ere Holländerin undere Neuseeländerin teil. Rech gmüetli da Ganze. (: Gesh hani mer en hammer indische Curry als Take Away gholt und bime gmeinsame Znacht idr Stube gnosse. Igendswenn simmer uf Iwohnerzahle z'spreche cho und hend usegfunde, dass d'Population vo Neuseeland efach mal de Helfti vode Schwiiz entspricht! 😳Plus het mi Neuseeland mittlerwile au rech agfresse, dassi unbedingt au mal na det ane will! 😌😄 10:12\n21:37 Hervey Bay isch es chlises Küstedorf und gilt als Usgangslag für die grössti Sandinsle vodr Welt (Fraser Island). Ines paar Tag gahts für mich denn au det ane. Bis denn probiere Ziit chli z'vertriebe da ufm Festland. Zum eine hets en sehr lange Steg ufs Meer usse, wo vieli Iheimischi am fische sind und en 14km lange Veloweg de Küste nah, woni beides gmacht ha gesh. Ufem Weg hani e riese Kolonie vode grösste Flughünd weltwiit entdeckt, wo da in Hervey Bay heimisch sind. Uh herzigi Chöpf hends, aber wenn denn am Abig all in Himmel uestiged und umenandkrächsed chas na rech unheimlich würke.^^ Ja denn hets sich eich scho fash mite Aktivitäte. Die restliche Teg liggi eifach an Strand und schaff chli a minre Brüni. 😄\n20:10 Da Känguru hani anre Tankstell gfunde während eme Stopp vom Car Richtig Hervey Bay. Da isch mal s'Maskottchen für Australie gsi adr Olympische Spiel in Sydney. Nebsh lässige Busfahrer gits au müesame wie de damal... De het ois 6h lang zwungenermasse welle unterhalte und lushtig si. Ischr aber leider nid gsi sondern het efach igendswie en gstresste Idruck gmacht. Stendig ischer mit Quizz und nid-lustige-Witz hinefüre cho. Es hend efach all s'glich denkt i dem Bus: "Shut up!" Und ich han blöderwiis na eine vode guete, vordere Sitz gha und müsse als Versuechskanninchen für sini blöde Spieli herehebe. 🙈\n22:34 Stand Up Paddling, en tolle Sport! Da het öppis uh entspannts, machi uf jede Fall wieder mal! Während minre Entdeckigstour hani sogar na en riesige Stachelroche gseh. Und spötistens wenn es Boot a dir verbii fahrt sind d'Glichgwichtskünst gfraget. ^^\n22:21 Flashpackers Hostel in Noosa. Sehr empfehlenswert! (:\n22:25 Am Abig hets eus ines atmosphärischs Restaurant mit sehr gueter Live-Musig und guete Drinks verschlage. Zum eine het e Reggae Band Stimmig gmacht und zum andere isch e Solosängerin uftrete, wo sone schöni Stimm und so schön gsunge het, dassi richtig Hüehnerhut becho han!\n22:24 Noosa isch es super schöns, laid-back Stedtli so wien ich mir chlini Ortschafte in Australie vorgstellt han! Öppis womer mu gmacht ha wemmer da isch, isch de coastal-track dur de Nationalpark. Und gnau de isch hüt ufem Programm gstande. D'Lisa, wo mit mir im gliche Hostel bliibt, het sich minre hütige Wanderig de Klippe nah agschlosse. Ufem Weg hemmer es paar Delfin gseh und ein Traumstrand nachem andere! Ah so eim hemmer ois denn, nach dene ganze Höhe womer bezwunge hend, entspannt. Zwüschedure hani denn mal na en Tauchgang igleit binre grössere Welle im badwannewarme Wasser. ^^\nHüt bini mitm ufgstelltiste Carfahrer, womer sich cha vorstelle, wiiter richtig Norde gfahre. Denn hettr ois alli durezehlt und gfunde: "very good all 33 happy little vegemites on board!" 😂 Chum simmer losgfahre hettr lut grüeft:"we are rollin'!" churz drufabe:"so where are we going, haven't done this run before..." 🙈Während de Fahrt hettr vor sich heregsunge wie zum bispiel: "we are all going on a summerholiday, where the sun is shining all day long dubidumdum", glachet und luschtigi Bemärkige gmacht. Und als krönende Abschiedssatz: "Okey you beautiful people, our next stop will be Noosa!" Und da bini jetzt 😊 Es liht zwar ade Sunshine Coast aber es schiffet! Heiss und nass isches. Ich chume de Trope immer necher! 21:01\n11:43 So viel Spinne hani na nie uf eim Hufä gseh... Sind sicher öppe 200 Stuck gsi und dezue ane GROSS. Solangs i sicherer Distanz sind, isch aber alles i bester Ordnig.^^ Bin sowiso erstunt, han mi uf tusig mal schlimmers Gekrabel igstellt. Aber ich bin ja nani ide Trope, drum segis nani z'lut. 😁Wa uf Mount Coot-tha aber au na sehenswert gsi isch, isch die guet Ussicht uf Brisbane abe. En Teil vode Strecki bini ade pralle Hitz gloffe und drum schweissbadet dobe acho! 🙈\nDie öffentliche Busverbindige nutze macht efach kei Spass da! Fangt ah mitem Ticket löse bim Busfahrer, was oft für Verwirrig sorgt, wells mer amel seged ich fahr aber nid det ane... Scho klar ich stig au um! Meh het im Bus kei Durchsag womer isch, kei Azeigetafle, denn fahreds a vielne Ort efach 5 min früener dure, sodass nachene e Halbstund uf de nechst chash warte, di letshte Verbindige sind a gwüssne Ort am halbi 5, sodass am Schluss efach igendswo im Gaggo us hocksh und über e Stund chash heilaufe...Zum Glück het mi ein Busfahrer bim letshte Punkt uf da ufmerksam gmacht und mi grad direkt wiedr zrug id Stadt gna, abglade und mer d'Ticketchoste erspart. Google Maps isch zu mim treue Fründ worde! 🙈 09:59\n22:38 De City Hopper isch e chlini Fähre, womer gratis chah als Brisbane Rundfahrt nutzä und sich dur di frisch Brise chli chan abchüele bi dem heisse Wetter.\n22:34 Mister Pokerface!\n22:31 Es het es paar ziemli grossi Exemplar vo dene "Water Dragons" ume gha. Uf en ca. 1 Meter lange weri na fasch drufgstande, weller so tarnt gsi isch am Bode! 😅 Bevor da aber passiert, renneds zum Glück so luschtig, halbgumpend weg.\n22:30 En Christbaum bi 32 Grad isch efach schräg!\n22:09 Eifach mal de Nase nah dur Brisbane. Ersti Stopp ischen Märt gsi, woni en tolle frischpresste Fruchtsaft becho han, denn ischs wiitergange dur en schöne botanische Garte, wo mer vieli "Water Dragons" vor de Füess dureghuscht sind (s'eint oder andr mal bini na rech verschrocke^^). S'würkt amel so guet i dene Stadtgerte, wemer umgebe isch vo Grüen und im Hindergrund e Skyline in Himmel ue schüsst.\n20:31 Mis hübsche Hostel (Aussie Way Backpacker) in Brisbane mit super gmüetlichem Balkon! 😊 Ich han gmerkt, dass ich all mini Hostels und Trips adr Ostküste scho Wuche vorus mus bueche, well d'Hochsaison grad so richtig in Fahrt chunnt da. Wemmer also es Reisepaket vo Ozexperience het, mumer unbedingt die Trips womer z'guet het mitm Ticket so früeh wi mögli bueche. Susch chans passiere, dass mer kein Platz meh bechunnt und, wells es Reisepaket isch, scho zahlt het defür.\n20:44 Byron Bay - Bin hüt am östlichste Punkt vo Australie gstande bim Cape Byron. Die Ussichte gsend super schön und friedlich us, Byron Bay isch aber alles andere als da. Useme chline, friedliche sehr relaxte Stedli isch es Party und Suf-Mekka worde... Bin gesh Abig ime absolut grauehafte Hostel gsi mit de primitivschte Mitbewohner woni je erlebt han. Het eich vier Necht det verbracht, han aber wortwörtlich d'Flucht uf Brisbane ergriffe und bin da wiedr ime super schöne Hostel undrcho. 😌 Ja nebsh tolle Erfahrige chas halt leider au zu unagnehme cho bim reise...D'Hostelbeschriebige lisi uf jede Fall ab jetzt na 10 mal gnauer durre. Am liebste hani so chlini, familiäri, relaxti Unterkünft und devinitiv kei so riese Partyhostel... Tipp: Endi November bis Endi Dezember fiiret all junge Schuelabgänger vo Australie in Byron Bay und Surfers Paradise ihren Abschluss und lönds jede Abig ziemli eskaliere. Wenner nid i die Partysaison wennd inegrate, mided die zwei Ort um die Ziit.\n18:44 Inre gmischte Gruppe us Holländer und Dütschä ischs hüt anes Wine-Tasting bide Hastings River Winerie gange. Es het sonen feine, süesse Portwii gha yummi 😌 Ganz guet gsi, au wenn ich gar nid so de Wiityp bin^^ Im Aschluss hemmer d'Fähre uf e Insle anen schöne Strand gna, det ois id Welle gstürtzt und per Autostopp mit es paar sehr hilfsbereite Aussies zrug is Hostel gfahre.\n10:14 Port Mcquarie isch bekannt für sis Koala-Hospital. Han so einiges glernt über die herzige Fiicher. Zum Bispiel, dasses kei Bäre sind sondern usschlüsslich Büteltier. "Koala" bedütet i de Sprache vode Aborigines "kei Wasser", well sie nid trinked sondern di ganz Flüssigkeit us de Eukalyptusbletter entnehmed. En bekannte Mythos isch, dass Koalas stendig betäubt sind weg de Giftstoff ide Eukalyptusbletter, aber da trifft nid zue, well die Bletter hauptsächlich us Wasser bestönd. Drum füehred Koalas au sehr en gmüetliche Lebensstil mit viel Schlaf, well sie die Bletter guet verdaue münd zum überhaupt gnueg Energie drus z'gwünne. Koalas sind grau, wenn mer bruni gseht sinds chrank. Denn hani eini vode Volunteers gfragt, was mitne passiert, wenn es Tier im Hospital verstirbt und denn meint sie nur: "It's gonna go to the big Gumtree in the sky!" 😌\n10:10 Han es Bett ime 6-er Frauedorm ime super gmüetliche und familiäre Hostel (Port Mcquarie Backpackers) da in Port Mcquarie. Miteme lässige Trüppli hets gesh Abig ä Wrap-Kochaction und e lushtigi Spielesession geh. 😊\n19:31 Han de letshti Tag nachli ide Botanical Gardens z'Sydney gnosse und de Vögel mini halb Guetzlipackig verfüetteret. Igendwenn sind sogar d'Müettere mit ihrne Junge nebe mir ghockt und hends direkt wiiter verfüetteret^^ Miitlerwiile sitzi aber ufem erste Car d'Ostküste duruf und verlah Sydney grad über d'Harbour Bridge! Next Stop: Port Mcquarie 😃\n14:52 Dä dichti Wald bestaht hauptsächlich us Eukalyptusbäum. Und d'Bletter vodene Eukalyptus verdunsted äs ätherischs Öl, wo än fiine Nebel über d'Berge leiht und inre gwüsse Entfernig än blaue Schimmer verursacht. Dur da hend d'Blue Mountains ihren Name becho.\n00:24 Uf de Zug gsprunge z'Sydney und ab id Blue Mountains gfahre mitm Martin. De Martin kenn ich vom Volleyball us de Schwiiz. Per Zuefall simmer grad beid glichziitg z'Sydney, was sich natürli abote het zum was zemme underneh. Dobe acho, simmer is nechste Hostel spaziert, hend e Zimmer buechet und denn nurna müsse entscheide wos söll anegah. De Hostelbsitzer het ois gmusteret und gfragt, ob mer scho e Ahnig heged wo ane dass mer göched ga wandere. Denn hemmer gfunde ja nani so gnau...Und er het uf da nur mit: "I do!" druf gantwortet und ois e super lässigi Route zu de Usichtspünkt und in Regewald abe zemmegstellt. Als krönende Abschluss vodr Wanderig ischs 1200 Stegetritt d'Schlucht duruf gange! Ja ich spür mini Wädli!\n23:30 Was d'Australier a Glacé anezauberet isch efach en Traum! 😍\n23:28 Mittlerwiile gaht mini Reis ohni di zwei andere Mädels wiiter. Han für de hütig Tag aber bereits wieder e netti Begleitig gha und zwar vo de Nici us Düsseldorf, woni im Hostel kenneglernt han. Me hend de schön "Bondi to Coogee walk" gmacht. Da isch en Weg, wo vom bekannte Bondi-Beach de felsige Küste nah a versteckte chline Strend zum Coogee-Beach führt.\n23:02 Nach de Beachpartie hend de Martin und ich ois es feins Glacé, en Drink und en guete Znacht bi Darling Harbour gönnt. 😊\n22:59 Juhuiii endli wiedr en Volleyball ide Händ!!😍 Boah het da guet tah! De ganz Tag bini gesh mitem Martin und de Lisa in Manly hine gsi ga spörtle. Denn hemmer es paar Italiener, Schwede und en Tschech usegforderet und abebutzt. 😎\n01:08 Und da isch sie namal, d'Harbour Bridge. Ich persönlich find de australischi Charme isch i dere Stadt leider chli verlore gange... Me trifft nemli chum na Australier ah sondern nurna Iwanderer und Touris.\nGesh hets bi Mondufgang na es Spektakel geh da z'Australie. Sish Supermoon Night gsi. De Mond isch sit 1948 nüme so nöch adr Erde gsi und het so hell glüchtet wie gesh Abig. 🌝 01:01\n00:26 Geshter bini 20 km quer dur d'Stadt vo Bondi, über Bondi Junction, Woolahra, Paddington zu The Rocks (dä Geburtswiegi vom hütige Australie) dur d'Royal Botanic Gardens abe zum Hydepark und über d'Harbour Bridge gschuenet!\n23:51 Da het en Aborigine mit sim Didgeridoo zu moderne Beats mitgspielt. Het na sauguet tönt! 😄 Er het mer uf jede Fall en Ohrwurm verpasst gha.☺\n01:01 Sydney het sich hüt vo sinre schönstä Siite zeigt! Bin hüt mit dä Gloria, änere alte Kolegin, uf Manly gfahre mit de Fähre d'Sunne am Strand ga gnüsse. Vode Fähre us het mer en super Blick uf s'Opera House und d'Harbour Bridge! Manly wird vode Australier so beschriebe: "Seven miles from Sydney and a thousand miles from care." De Satz triffts recht!\n13:09 Wuhuuuu meh hends endli ufs Flugzüg gshafft! Meh hends sogar fash für ois ellai, es ish praktisch leer.\n12:51 Perth will ois nid gah lah! Oise Flug het ganzi 7.5 Stund Verspötig! Me sind so müed, well mer kei Minute gschlafe hend letsh Nacht, dass mer jetzt efach überall umeligged und probiered Schlaf nazhole.\n05:36 Han e sehr erfolgrichi Shoppingtour hinder mir und en letshte lässige Usgang in Perth ufere rooftop Bar! Hend na es paar Irä kenneglernt, wo sonen starche Akzent hend, dass nid mal d'Brite oder d'Kanadier sie verstönd! 😂 Vom probiere d'Musig übertöne bim rede han ich am Endi vom Abig so ziemli kei Stimm meh gha. 🙈Am früene Morgä, nach dem lässige Abig, simmer na schnell zrug zum James, hend e churzi Duschi gna und sind ufs nechste Uber an Flughafe ghüpft! Bye bye westcoast hello eastcoast! 👋🏼\n23:44 Sind hüt dur d'Hippie-Stadt Fremantle gschlenderet und hend uh viel schöns interior design, Handwerk und tolls Streetart entdeckt.\n00:23 Dä Tag isch cho, womer ois vom Campervan münd verabschiede. Über 6000 km hetter mit eus müsse durremache!\nD'Marketing Managerin vo Journi het mich us Interesse und Freud a mim Blog agschriebe und agfragt, ob ich zu eine vo ihrne Tester für die neue, unveröffentlichte Updates vom App will werde. Und da bini jetzt mit grossem Interesse debi. (: Au würed sie min Blog gern uf ihrne Social Media Plattforme platziere und im App selber hervorhebe. Alles uh lässig, dankä für da! 😊😉 Drum wirdi de Blog ab jetzt uf englisch wiiterschriebe. 12:51\n00:25 Quokka-Fun on Rottnest Island! Mit de Fähre ischs überegange und mitm Velo eimal rundume. Ufem Weg hemmer immer mal wiedr di herzige Ficher atroffe, wo na sauschwierig sind guet vor d'Linse z'becho 😅 Dur de versterchti Wind am Namittag hets en extremi Schaukelfahrt zrug geh uf Perth! Huiuii zum Glück sind mir nid seechrank!\n19:20 Es must-have Summer Accessoire! 😋 Hüt simmer bereits zrug uf Perth düst und chönd bim James, eme Kolleg womer am erste Abig kenneglernt hend, für die nechste Täg bis es uf Sydney wiitergaht übernachte. Sooo lieb vonem! Und mir gnüssed de Luxus vome richtige Badzimmer undeme richtige Bett grad so imens, dass mer nüm usem Grinse usechömed. ☺😄\n20:45 Grad bevor ich da Foti han welle mache fahrt en ältere Herr mit sim elektronische Rollstuel verbii grinst und fragt: "Do you need a lift?" hahah 😄 Au hemmer welle de Steg füre laufe und hend uf guet wetter ghofft. Da meint d'Lisa nur i es paar Minute wirds sunnig. En gwalts Optimist bi dem Wetter hemmer gfunde. Und denn henkt sie ah: "Ich bin kein Optimist ich bin en Meteorologe. Lueged hinders Auto det hets en blaue Fleck am Himmel!" ^^\n20:09 Namal en geile charre! Sind na einigi Oldtimers umenandkurvet hüt. Sogar en Beetle komplett in Herbie Montur.\n20:05 Hütigi Zmorge-Stopp\nGrad zwei wahnsinnig gueti Glacéchugle gha bi Simmo's Icecreamery!!! 😍 Coconut Choc Fudge und Ferrero Rocher, äs Träumli!! Au wenn mer bi dem chüelere Wetter hüt scho fasch schlotternd dusghockt sind, sone Glacé laht mi alles rundume vergesse haha 15:23\n21:53 BBQ – It’s what’s for dinner\n21:51 Da isch mal en nette Gartehag.\nAs links fahre gwönsch di na schnell, aber gwohnti Handlige wienen Rückblick über di recht schultere wirsh nid so schnell los! Und gnau die Bewegig führt dezue, dass der d'Stirn as Fahrerfenster hausch. D'Nadine hinderlaht uf jede Fall fliessig gueti Idrück und Abdrück adr Schiibe 😂 13:22\n23:05 Surfermekka Margaret River - Eine nachem andere stürzt sich da i di wilde Welle für en Fiirabigsurf und gebed es sehr beliebts Fotosujet ab. 🙃\n22:25 Ab durs Dickicht zunre verstecktä Höhli. De Weg het sich devinitiv glohnt gha! Bewacht wird sie vome riese Bienenescht und vielne Schlange lut de Spure im Sand. Gseh hemmer leidr keini nume ghört weghusche im Gebüsch.\n21:39 Dä Eukalyptuswald hesh scho was zauberhafts a sich!\n18:17 Hamelin Bay - Uf dä Spure vo Stachelroche. Sobald is Wasser gstande bisch sinds uf di zuegstüret und bis zu de Füess ufgschwumme. Speziells Gfühl sone riese Ding hutnah a dir zha! 😊\n10:08 Ufgwacht zmids im Regewald.\nMiitlerwile mummer sich de Po bevor mer ufs WC gaht mit Antibrumm ispreie, well mer susch sini Moskitobiss-Skala um einigi meh chan ergänze. 22:04\n20:50 Gwüssi Ort gsend us wie z'England, z'Skandinavie oder grüeni Hügellandschafte wie idr Schwiiz. Spötistens wenn denn aber bunti Papageie oder sush was tropischs adr verbii flatteret odr gumpt merksh dass doch ame ganz andere, schöne Ort bisch^^\n20:10 Teatime 😄\n19:42 Gloucester Tree - Das isch de weltwit höchsti Baum, wo zur Brandusschau dient. Ä fini Leitere füehrt bis 53 Meter id Baumwipfel zunre Plattform ue.\n19:38 D'Spure vom gestrige Waldbrand.\n09:25 Dä lachendi Hans het en guete Morgä gwünscht.\nBBQ-Time: Hüt hemmer mal wiedr e richtig gueti Grillsession mit feine Fischfilet gha! A ziemli jedem öffentliche Platz finnsh en BBQ Grill, uh toll^^ 21:58\n21:02 Derf ich vorstelle: Min neu, huere geil charrä. 😉😎\n19:24 Valley of the Giants - Ein riesigi, massivä Baum nachem andere. En Tree Top Walk hemmer welle mache und hend aber bim inelaufe zum Park grad wiedr chöne umchehre, well s'Gebiet wegeme Waldbrand evakuiert worde isch. Chum bisch usem Auto usgstiege hesh nacheme Rauchwürstli gschmöckt und bisch ime fine Ascherege gstande! Me gebed dem Ganze morn namal en Versuech. Für hüt simmer denn selber nachli abseits vom Brand umegschuenet und ga Bäum umarme. 😄\n18:54 Elephant Rocks & Greens Pool - Ufm Rückweg hemmer na welle en WC-Stopp ilegge, wo ois eine druf ufmerksam gmacht het me sölled vorsichtig si er hegi ufm Männerklo grad ä Tigerotter gfunde. Denn hemmer si natürli welle ga aluege ish ja klar^^ Während oisere Klo-Wildlifetour hettr na erwähnt, dass da die 4. giftigst Schlange uf de Welt seg und wemmer bisse wird und nid so schnell wie mögli äs Gegegift zur Hand het, mausetod isch.\n16:36 Otis, the happy dog!\nHend grad Bsuech vo Kängurus, wo ois de Rase vorem Van mäied. 😄 20:27\n20:06 Dä schön Usblick, womer gnosse hend, het em ufklebte Usruefezeiche uf sinre Lookout-Strassetafle alli Ehr gmacht.\n19:46 Kängurus mached au e rech gueti Figur ufere Chuehweid. 😄\n18:57 Wave Rock & Hippos Yawn\n12:00 From pink to green\nDie Nacht hemmer zmids im stockdunkle Wald bide Kängurus übernachtet. Es Wiili vorane ish da na en Waldbrand dure und drum hets extrem nach Rauch gschmöckt gha. Nur d'Wärmi devo isch leidr nüm ume gsi und die hetted mer devinitiv brucht bi 7 Grad! 🙈 09:12\nHüt hemmer Schwein gha! Hend es U-turn Verbotsschild ignoriert und natürli vome Polizist uf frischer Tat ertappt worde! De ish ois denn mit Sirene hinedrigjagt und het ois aghalte. Het ziemli ernst usgseh im Nachhinein hemmer aber selte sonen ufgstellte und nachsichtige Polizist erlebt wie ihn. De het Freud gha mit eus chli es Schwetzli zhalte und sis Dütsch z'teste und gfunde er heggi idr Schwitz ein Satz glernt und zwar was "getting drunk" heisst -> "sich d'Lampe fülle!" 😅 Zudem hettr ois namal druf ufmerksam gmacht, dass mer vorsichtig sölled si idr Nacht z'fahre weg de viele Kängurus es seged ebe nid die hellste Tier gnau wie d'Australier selber au nid 🙈(soo fiiis!) Er selber isch en Irrländer gsi... Denn hettr gfunde me heged zwar Regle da in Australie aber er drucki hüt es Aug zue! 😅 21:58\n21:31 Back in Perth - Bin churz zu dem Bänkli gloffe öppe ä halbi Minute det gstande und vo eim aquatscht worde und miteme Visitechärtli usem Schwätz usecho, im Falle dass ich mich mal welli melde für es Tourguide Jöbli haha 😁👌🏼\n23:05 Oise Van stinkt sit em erste Tag so grauehaft usem Abfluss, dass di fash weghaut. Mal luege ob ois d'Campervermietig in Perth morn cha wiiterhelfe.\n18:49 Geraldton - Idr Nöchi hets na en riesige Sportplatz samt Töggelichaste und elektronische Schnelligkeitsspiel (uflüchtendi Liechtli womer mu so schnell wie mögli berüehre) gha. En halbe Freiziitpark 😄 Da hemmer ois grad na es paar Duell gliferet!\n20:05 Monkey Mia - Anstatt ere türe, gfüerte Wildlifetour hemmer ois äs Kajak gshnappet de Pris abedealet und sind selber lospaddlet. En Tipp vom Vermieter hemmer na mit uf de Weg becho: "Hebed acht vor de Strömig, susht blasts oi uf Madagaskar abe. 😉" Ufem weg in Francois Peron Nationalpark hindere hemmer mehreri Schildchrote, Roche, Hai und en riesige Adler us nechster Nechi gseh! Spötr ishs denn na zume Wettlauf gege d'Ziit und de Wind cho zums oises Gfährt pünktlich zur Schlüssigsziit wiedr abzgeh. Ja me werded morn wahrshinli gspüre was mer gleistet hend 😅\n18:22 Versenkt! Me hend en namal uf d'Prob gstellt, aber es isch und blibt halt doch nur en Pseudo 4x4 Campervan...\n16:09 Än seltne Dorntüfel ish ois grad über de Weg gloffe! D'Lisa hetten während de Fahrt ufem Highway mit ihrem Adlerauge entdeckt. Luschtigerwis het d'Nadine geschter na provezeit, dass mer hüt eine werded gseh und siehe da, da ishr. 😄 Vorallem ide Dämmerig und idr Nacht rennt, flügt odr chrücht so einiges über d'Strass. En Schnabeligel, e grossi Schlange und en Fischadler hend sich z'schnell usm Staub gmacht für mini Linse.\n16:04 Bye bye Exmouth - Mir haueds wiedr durab in Süde.\nNach es paar Tag kei Duschi und mehrere Taucher im Meer, sodass mer us de Haar scho fasch chan afange Rastas dreie, hemmer ois überwunde binre Openair Strand-Duschi zmids idr Nacht Halt zmache und ä Bad-Session izlege. Woah het da guet tah! 😅 15:54\n15:49 Geschter Nacht hemmer ame Strand, wo Schildchrote im Moment oft hichömed ga Eier legge, Wach ghalte idr Hoffnig eini z'gseh. E Schildchrot isch zwar leider keini uftaucht, defür sind ganz viel Chrebse am Strand umenandghuscht.\n14:45 Termitebau, Vogelnescht oder doch en Stei? Meh wüsseds selber nid... Über recht e wiiti Strecke sind tusigi vonene verteilt gsi.\nWild campiere ish da im Weste nid so eifach! Es ish a wenige Plätz erlaubt sodass mer stendig uf chostepflichtigi caravan-parks agwiese ish. Nur blöd wemmer da nid will, nid brucht, sowiso scho viel z'spat dra ish idr Nacht zum ichecke und de negshti chostelose Platz zig Kilometer weg ish. Denn mummer eifach luege, dass mer, au ade abgschidnigste Ort, nid vome Ranger oder vo Awohner ertappt wird. Susch chas denn schnell mal tür werde! 14:40\n20:18 Witer ishs gange as Ningaloo Reef - En Ort, wo sich alli erdenkliche Meeresbewohner tummled. Nur scho einigi Meter vom Strand eweg chamer mit Schildchrote, Riffhai, chline, grosse, dicke, dünne, farbige, tropische Fisch ga schnorchle. Und wemmer sich bi schlechterem Wetter nid usegetraut, wie ich 🙈, denn chamer im seichte Gwesser am Strand au de schöne Roche hinedriwatä. 😊 Aber nid nur am Riff tummled sich vieli Tier, sondern au a Land lauft oder flügt immer wiedr was neus a ois verbi.\n18:58 Bin da grad im Meer bi Exmouth gstande und han de pinke Verfärbige vom Sunneuntergang zuegluegt, wo plötzli unmittelbar vor mir e Schildchrot ihren Chopf usem Wasser gstreckt het. 🐢\n16:52 Witer ishs gange zu Coral Bay am Wendechreis "Tropic of Capricorn" verbi - Det obe hemmer en Halt gmacht für en witere Schnorchelgang im supr schöne warme Wasser. Am Strand acho het d'Lisa scho die erste grosse Fisch mit ihrem Toastbrot aglockt. Und da ish eigetli au s'best gsi wamer det gseh hend, wells en sehr stürmige Tag mit sehr milchiger Sicht undr Wasser gsi isch.\n23:07 Blowholes at Point Quobba - Wienen Geysir efach komplett ohni vulkanischi Aktivität. Da fegds d'Welle under em Fels dur mehreri Spalte id Höchi.\n20:32 Under the sea 🐠\nTageslektion: Es lebed dopplet so viel Känguru ufm rote Kontinent we Australier. Du hesh also die grösser Chance es Känguru z'gseh wenen local. ^^ 23:39\n23:28 Hamelin Pool and the Stromatolites\n23:14 Little Lagoon at Australia's Coral Coast - Hai-sichers knalltürkises Gwässer 😉👍🏼\nHüt hani es wunderbars Kompliment vome Australier becho nachdem ich ihn gfragt han vo wo dassr chunnt -> Achtung: " Well you are definitely Australian right?" wuaa hahah 😍😄😏😌 19:35\n20:47 Delfin hutnah bi Monkey Mia. 🐬\n19:29 Shark Bay - Endli ishes warm! 😌👙Shell Beach het de nechsti Stop gheisse. En Strand, wo nume us luter wissä Muschlä bestaht. Ganz amächelig ish au s'seichte Wasser, womer sicher en Kilometer wiit is Meer ine cha spaziere. Hani denn au gmacht und bin öppe bis zur Helfti vodr Wade im Wasser gstande bisi gmerkt han, dassi gar nid ellai bin sondern vome ca. ein Meter lange Hai begleitet wird! De Landabschnitt erwist sim Name alli Ehr! 😅\n09:39 A diä Morgäussicht chönnti mi glatt gwöhnä. ☀\n22:06 Oisi neue Nachbärä\n22:00 Ufm Weg in Kalbarri Nationalpark zum "Natures window" simmer mit oisem Pseudo 4x4 Campervan über d'Sandpiste gratteret, wuhuuu! Uf de hindere Sitz het mer grad es paar Freestyle-Sprüng higleit^^ I dene Pärk hets zwar fascht e kei Lüt defür Flüge en masse, wo sehr ahänglich sind und eim gern ufm weg begleitet!\n21:51 Ab in nechste Nationalpark. Endlosi Ussichte komplett für eus ellai! Nur de Wind pfift ois um d'Ohre und drum hemmer ufm einte Steg mit Windschatte e churzi Siesta igleit 😌 bevor mer ois wiedr as beobachte vome verbiziende Wal gmacht hend.\n21:43 Think Pink!\n16:25 Hüt simmer im Nambung Nationalpark gsi bide Pinacles. Aschlüssend hemmer en wunderschöne Strand mit extrem türkisem Wasser gfunde und na es paar lässigi Sanddüne entdeckt mit extrem wissem Sand. De Sand het am Schluss absolut überall klebt!\n13:54 Australie Pur! Kängurus hüpfed ois überall über de Weg und me hend bis ufn Meter as anne chönne! Ganz speziell ish, wenn e Horde a eim verbiigumpt! Und bide Koalas bini sowiso fash abe! 😍\n22:32 Da simmer d'Nadine am Flughafä ga abhole und hend di wartende Lüt chli amüsiert! Het es Wili brucht bis si eus erchennt het! 😄\n03:35 Kings Park in Perth-En superschöne Park mit vielne exotische Pflanze und Vögel undere guete Ussicht uf d'Skyline vo Perth. Es ish so spannend, wasmer alles Neus kennelernt.\nEs ish sooo chalt in Perth!! Mir früred ois grad de Arsch ab! Die eint het gmeint nix mit Global Warming, es Global Freezing ish im Gange! 🙈 20:26\nErsti Abig, erste Pub und die erste paar Lüt kenneglernt. Da chunnsh so schnell is Gspröch und d'Lüt sind total offe und nett! Hend bereits en persönliche Kitesurfkurs, e warmi Duschi und e Unterkunft abote becho. ☺ Me hend au erchlärt becho, dass mer da in Perth am Sunntig in Usgang gaht. Und es isch tatsächlich so. Samstig isch tote Hose und Sunntig full-house 🙈Ja au wenns am Mentig ga schaffe münd! 20:25\n12:00 Ersti Sicht ufs wunderschöne Australie! Hüenerhutmoment! ❤🇦🇺


Ferienwohnungen & Ferienhäuser in Altona-Altstadt mieten\nFerienwohnungen in Altona-Altstadt\nWeitere passende Unterkünfte haben wir im Umkreis von Altona-Altstadt für Sie gefunden.\n5 km von Altona-Altstadt entfernt.\n12 km von Altona-Altstadt entfernt.\n4 km von Altona-Altstadt entfernt.\n13 km von Altona-Altstadt entfernt.\n2 km von Altona-Altstadt entfernt.\n9 km von Altona-Altstadt entfernt.\n14 km von Altona-Altstadt entfernt.\n11 km von Altona-Altstadt entfernt.\n1 km von Altona-Altstadt entfernt.


Fassung § 24 BErzGG a.F. bis 01.01.2007 (geändert durch Artikel 2 G. v. 05.12.2006 BGBl. I S. 2748)\nSie sind hier: Start > Inhaltsverzeichnis BErzGG > § 24 > alle Fassungen > a.F. Fassung ab 01.01.2007\nÄnderung § 24 BErzGG vom 01.01.2007\nÄhnliche Seiten: weitere Fassungen von § 24 BErzGG und Änderungshistorie des BErzGG\n§ 24 BErzGG a.F. (alte Fassung)\n§ 24 BErzGG n.F. (neue Fassung)\n(galt bis Außerkrafttreten des Titels am 31.12.2008)\nLink zu dieser Seite: https://www.buzer.de/gesetz/5971/al9120-0.htm


Bis 250 € | Camino71: Kleidung und Accessoires für Männer\nStylishe Outfits zum Karrierestart von Camino71\ncamino71 Schnürschuhe Sneakers Low blau Herren Gr. 41\ncamino71 Schnürschuhe Sneakers Low anthrazit Herren Gr. 44\ncamino71 Schnürschuhe Sneakers Low anthrazit Herren Gr. 45\ncamino71 Schnürschuhe Sneakers Low blau Herren Gr. 46\ncamino71 Schnürschuhe Sneakers Low braun Herren Gr. 45\ncamino71 Schnürschuhe Sneakers Low oliv Herren Gr. 41\ncamino71 Schnürschuhe Sneakers Low oliv Herren Gr. 44\ncamino71 Schnürschuhe Sneakers Low weiß Herren Gr. 44\ncamino71 Schnürschuhe Sneakers Low weiß Herren Gr. 45\ncamino71 Schnürschuhe Sneakers Low weiß Herren Gr. 43\ncamino71 Schnürschuhe Sneakers Low blau Herren Gr. 43\ncamino71 Schnürschuhe Sneakers Low anthrazit Herren Gr. 42\ncamino71 Schnürschuhe Sneakers Low weiß Herren Gr. 40\ncamino71 Schnürschuhe Sneakers Low weiß Herren Gr. 47\ncamino71 Schnürschuhe Sneakers Low anthrazit Herren Gr. 43\ncamino71 Schnürschuhe Sneakers Low weiß Herren Gr. 41\ncamino71 Schnürschuhe Sneakers Low blau Herren Gr. 42\ncamino71 Schnürschuhe Sneakers Low oliv Herren Gr. 43\ncamino71 Schnürschuhe Sneakers Low oliv Herren Gr. 42\ncamino71 Schnürschuhe Sneakers Low weiß Herren Gr. 46\ncamino71 Schnürschuhe Sneakers Low anthrazit Herren Gr. 41\ncamino71 Schnürschuhe Sneakers Low weiß Herren Gr. 42\ncamino71 Schnürschuhe Sneakers Low oliv Herren Gr. 45\ncamino71 Schnürschuhe Sneakers Low blau Herren Gr. 45\ncamino71 Schnürschuhe Sneakers Low blau Herren Gr. 44


Dmeimslldäosllho Smolddm Amh (27) dllel ahllillslhil eo hello Lmhlo ook Hmollo, mome sloo kmd ohmel haall dg slsldlo dlh. „Eo Hlshoo alholl Hmllhlll emhl hme gbl elghhlll, dhl eo hmdmehlllo, eoa Hlhdehli sloo ld oa alholo Lelslhe slel“, dmsll Amh kll .\n„Iloll emhlo mob ahme lhoslllkll, kmdd kmd sllhhddlo shlhl ook olsmlhs bül ahme hdl“. Ld ammel mhll imosblhdlhs ohl siümhihme, dhme bül moklll eo slldlliilo. „Eloll slhß hme smoe slomo, smd hme shii ook sgl miila, smd hme ohmel shii.“\nMob helll ololo Dhosil „Hldll Slldhgo“, khl mo khldla Bllhlms (17. Amh) lldmelhol, llaolhsl Amh hell Bmod, eo dhme dlihdl eo dllelo. Khl Däosllho („Llslohgslo“) llmshlll dlihdlhlsoddl mob Hlhlhh llsm mo hello gbl homeelo Golbhld. „Dgimosl hme ahl dlihdl hlsoddl hho ühll kmd, smd hme dmsl gkll llmsl, imddlo ahme khl Oölsill ook Hollloll-Lmahgd hmil“. Ma Lokl kld Lmsld dlh dhl ld, khl ho klo Dehlsli dmemolo ook ahl dhme dlihdl ha Llholo dlho aüddl.


Saison 2010 / 2011 Senioren\nIschbäre - Turnier\nMenu 1 / #12 / Feb.14\nMenu 2 / #34 / März 14\nMenu 3 / #66 / April 14\nMenu 4 / #67 / Mai 14\nMenu 5 / #1 / Juni 14\nMenu 6 / #7 / Sept.14\nMenu 7 / #27 / Okt.14\nMenu 8 / #12 / Nov.14\nMenu 9 / #77 / Dez.14\nMenu 10 / #34 / Jan.15\nMenu 11 / #66 / Feb.15\nMenu 12 / #67 / März 15\nMenu 13 / #7 / April 15\nMenu 14 / #1 / Mai 15\nMenu 15 / #27 / Juni 15\nMenu 16 / #77 / Sept.15\nMenu 17 / #8 / Okt.15\nMenu 18 / #12 / Dez.15\nMenu 19 / #8 / Jan.16\nMenu 20 / #34 / Feb.16\nMenu 21 / #66 / März 16\nMenu 22 / #67 / April 16\nMenu 23 / #7 / Mai 16\nMenu 24 / #27 / Juli 16\nMenu 25 / #77 / Aug.16\nMenu 26 / #1 / Sept.16\nMenu 27 / #67 / Okt.16\nMenu 28 / #8 / Nov.16\nMenu 29 / #7 / Dez.16\nMenu 30 / #34 / Jan.17\nMenu 31 / #66 / Feb.17\nMenu 32 / #8 / März 17\nMenu 33 / #73 / April 17\nMenu 34 / #12 / Mai 17\nMenu 35 / #27 / Juni 17\nMenu 36 / #77 / Juli 17\nMenu 37 / #1 / Aug.17\nMenu 38 / #67 / Sept.17\nMenu 39 / #23 / Okt.17\nMenu 40 / #73 / Nov.17\nMenu 41 / #8 / Dez.17\nMenu 42 / #66 / Jan.18\nMenu 43 / #7 / Feb.18\nMenu 44 / #12 / März 18\nMenu 45 / #77 / April 18\nMenu 46 / #27 / Mai 18\nMenu 47 / #34 / Juni 18\nMenu 48 / #73 / Juli 18\nMenu 49 / #67 / Aug.18\nMenu 50 / #1 / Sept.18\nMenu 51 / #67 / Okt.18\nMenu 52 / #34 / Dez.18\nMenu 53 / #7 / Jan.19\nMenu 54 / #66 / Feb.19\nMenu 55 / #77 / März 19\nMenu 56 / #8 / April 19\nMenu 57 / #12 / Mai 19\nMenu 58 / #73 / Juni 19\nMenu 59 / #27 / Juli 19\nMenu 60 / #7 / Aug.19\nMenu 62 / #67 / Okt.19\nMenu 63 / #8 / Nov.19\nMenu 64 / #66 / Dez.19\nMenu 65 / #12 / Jan.20\nMenu 66 / #77 / Feb.20\nMenu 67 / #8 / März 20\nMenu 68 / #7 / Juni 20\nMenu 70 / #27 / Aug.20\nHaubfinau in Burgdorf... Pingu vs. Bucanero\nGeschrieben von Ruchti Stee\nImmer wieder Sunnti… vorn e wäg, Pinguine heissech mit 8:4 chönne düre setzte, was eigentlech nid viu mitem Spiuverlouf ztüe het.\nEs isch so gsi, dass Pinguine bereits im erschte Isatz es Gou hei chönne erziele und Bucaneros ständig hei müesse ufhole. D’Gou hei ufzeigt, dass Pinguine eigentlech die spiubestimmendi Mannschaft würd markiere. Ufem Is säuber hets aber trotzdem nid so usgseh. Bucanero hetsech immer wieder im Drittu vo de Pinguine chönne feschtsetzte u Schüss ufs Gou mache. Dasmau ischs aber so gsi, das dr Goalie (im Gägesatz zu angerne Spiu) e Sunnti gha het u mit gekonnte Paradene Bucaneros zum Verzwiefle het bracht (guet, er het schliesslech ou e ganzi Saison Ziit gha, sim Kolleg Simon Rytz abzluege, wies geit)…\nDie erschti Linie vo de Pinguine hei angersits ihri Abschlüss oftmaus glücklech im Netz vom Gägner chönne deponiere.\nHätte Bucaneros e chlii meh Abschlussglück gha, wär i dem Spiu sicher Spannig u vermuetlech ou diversi Ghässigkeite uf cho.\nErwähnenswert die beide Szene, wo dr Verteidiger Arn mittus „Tschechetrick“ dr gägnerisch Goalie het la verschiebe, dr Pass zrügg ufe Stalder gspiut het, wele dr Pögg nur no het müesse ine due. Üse Schwingersniper Florian G. us A. hetsech dä Spizug gmerkt u hetne quasi identisch gmacht u het dr Simu A. us L. mitemne Backhändpass lanciert, worus äbeso es Gou erziuut isch worde.\nSchlussentlech hetme in Anbetracht vo de klare Verhäutniss nang nüm wöue weh due u hetsech gägesitig mitemne Lächle uf dr Lippe verabschiedet.\nNachem Spiu si no Topscorer vo üsere Gruppe geehrt worde. Drbii hetsech üse Tunnuflitzer „Rüschtü“ (übrigens dr erscht türkisch Staatsaghörig uf Schwiizer Is) die Trophäe mit sine 44 Scorerpünkt, dütlech für sich chönne beanspruche.\nMit dem Sieg heisech Pinguine füre Finau qualifiziert!\nDr Finau gäge SCB Fan Club, findet em 29. März em Abe em haubi Nüni in Burgdorf statt.\nKlare Sieg im letschte Qualispiu\nSletschte „Qualispiu“ vo de Pinguine isch bi strahlendem Sunneschiin unmittubar näbe dr Feuswand, weli z'Bernbiet vom Wallis trennt, obe im Kandertau gsi, wo Pelzner miter wou lengsemste Ismaschine vor Welt Pinguine begrüesst hei.\nWie im Hispiu zeigtsech, dass Pelzner stets ei Schritt zspät und individuell echlii schwächer gsi si. Somit hei Pinguine gnue Platz gha, um das Spiu so chönne zgstaute wie Si hei wöue und si nie würcklech i Bedrängnis cho.\nFouge desse hei Pinguine mitemne ungfährdete 2:11 Sieg 3 Pünkt is Seeland chönne bringe und zum Abschluss dr 2. Rang ir Gruppe B gsicheret.\nSo spile Pinguine em kommende Sunnti Morge 9:00 z'Burgdorf dr Haubfinau gäge Bucaneros. Dr zwöit Haubfinau vor Gruppe B isch zwüschem SCB Fan Club und SC Bärner Bär.\nRövasch isch glückt!\nPünktlech zum Monetsafang sisech die zwöi Mannschafte nach zwöiwüchigem Ungerbruch erneut gägenüber gstange. Het Albatros z'Hiispiu doch chli überraschend gwunne, aber keineswegs unverdient, hei Pinguine im Rückspiu nüt wöue la abrönne la.\nEs isch wieder beidsitigs kämpferisch und unermüedlech los gange sich gägesitig zbelagere. Im erste Drittu het dr Schiri sofort sini Linie ufzeigt, was beidsitigs es paar chlini Strafe gä het, aber em Spiu ou die nötigi Rueh.\nPinguine hei das Spiu grundsätzlech ir Hang gha und s'erste Drittu verdient mit 3:1 gfüehrt. Albatros si nid viu, viuversprechendi Abschlüss glunge. Jedoch heisi gwüsst wiesi z'Heimteam mit chernige Vorcheckings dermasse hei chönne unger Druck setzte, dass ihne de doch zeinte oder angere Gou nid unverdient glunge isch.\nZwüscheziitlech het Albatros uf 5:3 chönne verchürze. I dere spiuentscheidende Phase heisech Pinguine – entgegä vom Spiuverlouf und dür fiumriifi Gou – ä beruhigende Vorsprung chönne use spile.\nEs muess erwähnt werde, dass Albatros nie ufgäh het. E chlii meh Wettkampfglück im richtige Moment hätt vermuetlech glängt um Pinguine, wie im erste Spiu, is Schwanke oder gar is Kippe zbringe.\nSchliesslech hei Pinguine mit emne chlii höch usgfauene, aber nid unverdiente Siig, diä drei Pünkt gsicheret.\nMit mini Kader zum maxi Sieg\nSamsti Abe, Playoffbeginn ir NLA.........das hetsech ou ufem Isch bemerkbar gmacht, Bätterkinde Flames (10 Spiler) wie ou Pinguine (9 Spiler), heissech z'Burgdorf zumne Fründschaftsspiu troffe.\nBeidi Mannschafte si trotz chlinem Kader bereit gsi umnes guets Spiu ab zliefere.\nDr Start isch nid grad intesiv gsi, hei wou d'Kräft chli wöue iteile. Pinguine heis Skore eröffnet und füehrte no vor dr Pouse sicher mit 3:7.\nKurz nach dr Pouse hetsech dr Goalie vo de Flames verletzt müesse la uswechsle. Vo dere Steu wünsche mir ihre gueti Besserig! Z'muntere Gou schiesse isch aber ou ir zwöite Häufti witer gange, so dass ds Schlussresuutat mit 8:13 doch klar zu Gunste vo de Pinguine gsi isch.\nSamsti 21.2.15 bereits am Morge setzt starche Schneefau i. Dräht si heiss glüffe, doch es isch entschiede worde, dass das Spiu uf dr offne Isbahn z'Schwarzwasserbrügg gspiut wird.\nIm erschte Drittu het me nid würcklech vomne Ishockeyspiu chönne rede, denn dr Schnee het es entsprechends Spiu verhinderet. D'Pinguine heisech aber öpis besser zrecht gfunge u si mitere 1:3 Füehrig i die ersti Pouse gange.\nIm zwöite Drittu isch dr Schneefau chli weniger worde u so isch es Spiu scho eher müglech gsi. D'Pinguine hei auerdings chli dr Fade verlore, obwou me meh Spiuateil het gha u so heisisech mit eim Gou Vorsprung i die zwöiti Pouse chönne rette.\nIm letschte Drittu heisi die spilerische Vorteile i Gou chönne verwerte u hei das Spiu mit 5:7 chönne gwinne.\nPinguine schlö sech säuber\nZ'Bärner Cup Spiu gäge Albatross isch für Pinguine e Lehrstung gsi a Effizienz.\nEigentlech hei d'Pinguine meh vom Spiu gha u heissech ou meh Chance usegspiut aus dr Gägner.\nFür einisch sisi nid i Rückstang cho, doch Si heis ou nid gschafft drvo z'zieh.\nAlbatross hei de Pinguine i de erste zwöi Drittu zeigt, was Effiziens bedütet. Mit gfüute sech Agriffe heissi füf Gou gmacht!\nU plötzlech sisech Pinguine no säuber im Weg gstange. So isches cho, wies het müesse cho....... Albatross heissech a de Pinguine verbii kämpft u ihne die zwöiti Niederlag im Bärner Cup gmacht.\n2 mau Wiehnachte...\n......denn d'Pinguine, wie ou The Göttis heissech etlechi Gschänk gmacht!\nDas Spiu cha definitiv nid aus defensivs hochklassigs Spiu i Gschicht i ga.\nD'Pinguine hei em Afang me Spiuateile gha, doch z'Resultat hets nid la erahne.\nThe Göttis hei schnäu u schnörckulos konteret, so das Sie meistens 2 Gou im Vorprung si gsi.\nZur Spiumitti isch de 5:8 für The Göttis gsi.\nIr zwöite Heufti hei d'Pinguine chli Bode chönne guet mache, heissech aber immerno zviu la uskontere la. Paar Minute vor Schluss isch de Pinguine doch no dr 12:12 Usglich glunge u so hettme das Fründschaftsspiu mitere Punkteteilig beändet.\nTag vo de offne Gou\n3:0, 5:5 und 3:2........das chönnte aues ou Spiuresultat si, doch es si Drittusresultat!\nEs isch dr Tag gsi vo de offnige Gou! D'Pinguine si guet i Partie gstartet u hei im erste Drittu aues im Griff gha u es hätt ir erste Pouse scho 5:0 chönne si. Mi het z'Spiu agfüehrt, dr Gägner het nid unbedingt vieli Chance gah u was de glich no ufs Gou isch cho het üse Goalie mit paarne super Paradene gha!\nDoch plötzlech isch dr Fade i üsem Spiu grisse. Diä individuelle Fähler het dr Gägner iischaut usgnützt u isch so im zwöite Drittu vom ussichtslose 8:2 zum 8:5 cho.\nD'Pinguine hei irgendwie wiedr is Spiu müesse zrugg cho. Dr Hattrick vom Ruchti Ändu isch im letschte Drittu nötig gsi, um diä ufsässige Fählibrätscher doch no mit 11:7 chönne zbezwing.\nGrosse Ufwand, chliine Ertrag\nNach dere 4:12 Pleite gäge SCB Fan Club heissech d'Pinguine nüm so weue la abschlachte la.\nWas Si sech vorgno hei, hettme zwar spielerisch chönne umsetzte, doch Gou hei nur d'Mutze gmacht.\nDas isch einersits em eigene Unvermöge gläge, so wie em glänzend hautende Bärner Goalie. So hei d'Berner üs vier mau uskonderet u si nach 20 Minute 4:0 in Füehrig gläge. Das isch nid gad nach üsem "Gameplan" gange, doch mir hei ou gwüsst, dasmer eifach so müesse witerspile. Gseit u gmacht u lug da, s'zwöite Drittu het de Pinguine ghört wo dr 4:0 Rückstang zumne 4:5 Vorsprung hei chönne dräie. Im letschte Drittu hetme d'Füehrig sogar no ufenes 4:6 usbout. Leider heimers ou i däm Spiu nid gschafft, dä Vorsprung über Ziit z'bringe. D'Bärner hei wiedr mit zwe Konter (eine sogar i Ungerzauh!) dr Match uf 6:6 chönne usgliche. Nichts desto trotz isches es intensivs u guets Spiu gsi!\nWie me im letschte Spiu gmerkt het, si Spiuziite em früeche Morge nüt für üs.\nNach dem Spiu muess me fasch säge, das ou Spiu nach de achte em Abe ou nüt für üs si ;)\nImne Spiu mit viune Fähler u weni zämmehängende Aktione hei Bärner Bäre z'glücklechere Endi gha as Pinguine. Z'Spiu isch bis zum Schluss spannend blibe, denn kere Mannschaft ischs glunge sech würck ab z'setze. Wo Pinguine 10 Minute vor Schluss 3:4 i Füüehrig si gläge , heisi wou scho z'fescht a Sieg dänkt. Doch d'Bären hei nid ufgä u ei Minute vor Schluss no dr 5:4 Siegesträffer erziehut.\nHoffemer as Pinguine em Sunnti uf d'Siegesstrass zrugg chere!\nErsti und Höchi Niederlag zum Jahresbeginn\n4:12 hets Endresultat gäge Leader vor Gruppe B vom Bärner Cup gheisse.\nDür das as Pinguine i däm Spiu d'Strafbank uf ihrer Site es paar mau zviu Bsuecht hei, het dr SCB Fan Club gnue müglechkeite gha zum das usznütze. So hei d'Pinguine ihri ersti Niederlag im Bärner Cup becho. Hoffemer mau as das de Pinguine e Lehr gsi isch u si sech wiedr meh uf Hockey konzentriere as ufs Reklamiere!\nD’Vorbereitig isch aues angere aus Rüemenswert gsi vo de Pinguine. D’Festschnousereie u dr verlornig Finau gäge d Ischbäre em Stephanstag Turnier isch sicher aues angere as optimau gsi, um gäge diä wiä gwohnt starche Bärner Bäre chönne zgwinne.\nNuso denn, d‘Bärner si ohni Rücksicht uf Verluschte is Spiu gstiege u hei diä doch überraschte Pinguine teilwies zimli a d’Wang drückt. Trotz starchem Gägewind si d’Pinguine 1:0 i Füehrig gange u hei ir erste Pouse mit 2:1 gfüehrt.\nD’Gägner hei mit Gschwindigkeit u motiviertem, teilwies ou übermotiviertem Isatzwiiue das Spiu doch no chönne dräie u de isches churz nach dr Heufti vor Spiuzyt, aber nid unverdient, 2:4 zugunschte vom Gägner gstange. Churz vorem Abschluss vom Mittutrittu isch de Pinguine i überzau dr Ahschlusstreffer glunge, wonach mitem Spiuverlouf entsprechende 3:4 z’letschte Drittu het chönne i Agriff gno werde.\nNäbebii zerwähne, d’Bärner si nach wie vor wie d’Füürwehr agstürmt u hei mit Ihrer physische Spiuwies dr Gastgäber, wie ou dr einzig Schiedsrichter chönne überrasche u ou provoziere!\nIm letschte Drittu si knapp 5 Minute gspiut, doch ahgfüeut hettsechs wiene haub Stung! D’Startphase isch prägt gsi vo Scharmützle, Hinterhäutigkeite, Diskussione, Schlegereie u drus entstandeni Strafe.\nDr Schiri isch nid zbeniede gsi u ou d’Häufer im Hüsli hei auii Häng vou z’düe gha.\nBeidsitigs si Strafe gforderet, provoziert u ou usgproche worde.\nDr Spiurüthmus isch is Wanke cho, was d’Pinguine teilwies hei chönne usnütze.\nHätte Bärner Bäre ihre Spiuverlouf konsequent umgsetzt, wär z’Resultat mit Sicherheit angers ume gsi, doch so hei d’Pinguine nach Ablouf vor Zyt das Spiu 8:5 für sich entschiede!\nAm Rand: Es geit gar nid, das deu Spiler wo uf dr Strafbank hocke, sech so verbau gäge die freiwiuige Häufer üssere. Das isch eifach es NO GO!!! „Konzentriert öich uf öiie Job u nid uf dä vo de angere!“\nIrrtum vorbehaute heisech gegnerischi Spiler uf dr Strafbank gägenüber dr Zytnähmerin verbau dermasse drnäbe verhaute, dass sie us erwachseni Person no vom eigete Vater eini hinger d’Ohre hätte becho!\nGuet's 1. Drittu het glängt\nDs 3. Spiu im Bärner Cup isch ufem Plan gstange, dr Gägner isch z'Team Pelzner gsi. Vom letschte Jahr her hetme gwüsst, das Pelzner es ufopferigvous Team isch.\nMi het ou i dem Spiu vo Afang ah gmerkt, das Si ou hüt um jede Pögg werde kämpfe. D'Pinguine si aber guet gstartet u si mit 1:0 i Füehrig gange, doch churz drufabe hei Pelzner ume usgliche. Doch ner sis nur no Pinguine gsi wo bis zur erste Pouse Gou hei gmacht u si mit 5:1 drvo zoge.\nNach dr Pouse hetme Gou verwautet u het jewiels ufenes Gou vo de Pelzner mitemne witere Gou reagiert. So ischs zur 2. Pouse 7:4 gsi u zum Schluss hei d'Pinguine 8:5 gwunne.\nGouräge ir Seelandhaue\nWas isch das fürnes Spiu gsi! Gou um Gou hets gä!!\n10:10 nach 60 Minute zwüsche Albatros us Lyss und em HCSP. Eigentläch hät das Spiu us Bärner Cup Partie ustreit söue werde. Da d'Albatrosse keni 10 Spieler hei chönne ufbiete hei d'Pinguine mit Spiler usghuufe und so isch das Spiu nid as Bärner Cup gwertet worde. Wie bereits gseit, isch das Spiu mit offenem Visier gfüehrt worde. Es isch es hin und her gsi ir Torfoug. D'Pinguine heis trotz Fäudüberlägeheit nid gschafft, sich abzsetze und so isch das Spiu immer spannend blibe. Im letschte Drittu ischs de Pinguine de doch no glunge ä 4-Gou Vorsprung use zspile, doch d'Albatrosse hei nid ufgä und hei die Partie kurz vor Schluss no usgliche. E Dank geit ai Hänzi u Stalder, wo kurzfristig igsprunge si und mir so doch no öpis für üsi aute Knoche hei chönne mache ;)\nEs Ersatzdatum wird für Januar/Februar 2015 gsuecht.\nUf u Ab\nAm Samsti Nami si d'Pinguine vo dä Old Boys Langethau gforderet worde.\nDs Spiu in Burgdorf het sech zumne uf und ab entwicklet mitem bessere Endi für d'Pinguine.\nD'Huusherre us Langethau si aber keineswegs diä schlechteri Mannschaft gsi.\nIr Afangsphase hei d'Pinguine grossi Müeh gha die ufopferigsvoue kämpfende Old Boys z'kontrolliere.\nSo isches nume logisch gsi, dass d'Old Boys z'Skore eröffnet hei und plötzlech mit 3:1 in Front gläge si.\nD'Pinguine hei aber drgäge gha und hei sogar dr Füehrigstreffer zum 3:4 gschafft. Aber no vor dr Pouse sis d'Old Boys gsi, diä sech d'Füehrig wieder zrügg erkämpft hei.\nNach dr Pouse gliche d'Pinguine ernöit us. E Doppuschlag vo de Old Boys schiin scho fasch d'Entscheidig zgsi si. Doch es isch ganz angers cho, innert kürzeschter Frist hei d'Pinguine 3 Gou gschosse und füehrte so wieder z'Skore a. Nachem 3er Pack isch d'Luft dusse gsi bi de Old Boys. D'Pinguine hei ner konsequänt witer gspiut und erziute ir Foug no witeri 3 Gou.\nSpieler vom Nami isch dr Ändu Ruchti gsi mit 5 Gou und eim Assist wele so sini Liiderposition ir Skorerlischte zementiert het.\nNo kes Spiu verlore\nMä chönnt fasch meine, es gäbi keni Gegner für d'Pingine ;)\nDs Hin- und Rückspiu gege d'Bucaneros im Berner Cup heisi beidi chönne gwinne.\nD'Pinguine hei im erste Berner Cup Spiu e starchi Leistig zeigt u hei de Bucaneros zu kere Zyt ou nur e Huuch vore Chance gla. Ds Spiu endet klar mit 3:9 zu Gunste vo de Pinguine, die dür ihri pfiuschnäue und starche Stürmer Bucanero fasch am Laufmeter uskonteret hei. Ei Spieler vo de Pinguine het leider es unfairs, unsportlechs und nid es akzeptierends Verhaute zeigt und isch für 2 Berner Cup Spiu gsperrt worde!\nWie bereits bim Hispiu im Brünnli isch de Bucaneros dr früeh Füehrigstreffer glunge. Auerdings hets nid lang duret bis d'Pinguine usgliche hei une churz nachem Usglichstreffer ou dr erst und zwöit Füehrigstreffer glunge isch. Jtz isch d'Unsicherheit bi de Bucaneros starch spürbar worde. Seedorf diktiert das Spiugschehe, weles fasch usschliesslech im Drittu vo Bucanero statt gfunge het. Ds Rückspiu hei d'Pinguine mit 9:4 gwunne.\nWasme bi dem Spiu gmerkt het, isch wenn e Frou das Spiu kontrolliert, sogar d'Manne sehr liebevou dr Pögg chöi ufnäh ;)\nLetschte Samsti hei d'Pinguine es Fründschaftsspiu gäge d'Indios Senioren gha und hei das Spiu klar mit 11:5 chönne gwinne.\nEs Spiu ohni grossi Höhepünkt\n1.11.2014 Samsti Nachmittag, d'Pinguine hei d'Flames us Bätterkinden zumene Fründschaftsspiu bätet.\nI dr Vergangeheit si die Spiu gege d'Flames meist hart umkämpft gsi. Das mau jedoch hei d'Flames e sehr schlechte Tag gha.\nD'Pinguine dominierte d'Gegner nach beliebe und hei sich schnäu mau i Front gschosse. Dr Pousestand seit scho vieles über z'Kräfteverhäutnis us....\n9:1 heisst das klare Verdickt zur Pouse. Nach dr komfortable Führig heis d'Pinguine e chli ruhiger la aga la u si ou ir Chanceuswertig nüm meh so effizient wie vorher gsi.\nAm Schluss hets es klars 16:1 z'bejuble gha. Skorer vom Tag isch üses "Gerburtstagsking" Flöru "the Sniper" Gnägi mit 6 Punkt gsi (4 Toren / 2 Assist).\nEs Spiu mit Liecht u Schatte\nDs gfühute 1'000. mau heisech d'Pinguins us Team Cannabis troffe.\nD'Begägnig isch wie immer vo viu Isatz und Emotione prägt gsi, abr immer im faire Rahmen blibe, bis uf ei einzelni Aktion kurz vor Schluss.\nAber vo Afang ah: d'Pinguins si guet is Spieu gstartet. Mä hetsech immer wieder i gueti Abschlusspositione chönne bringe, was aber vorerst nid i Goal umgsetzt isch worde. Nach ämne kapitale Fähler vom "uHu Burki", ischs Team Cannabis mit 0:1 i Füherig gange.\nD'Pinguins zeigte aber Morau und gliche z'Skore wieder us. Ä erneute Rückstang no vor dr Pouse het wieder chönne usgliche werde.\nD'Pinguins hei meh vom Spiu u hei mehreri Grosschance vergäh, doch mä het nid ufgäh u het das Spiu zum Schluss mit 5:2 für sich chönne entscheide. Gägs Endi vom Spiu ischs no zure unschöne Szene cho diä im Plauschhockey nüt zsueche het. Ä Pinguin hettsech nüm unger Kontroue gha u checkt e Gegner nechi vor Bande i Rügge, woruf dä Kopf's vora i d'Bande gstürzt isch. Settigi Aktione verachte mir u wünsche a dere Steu em Schumi gueti Besserig u hoffe dass er sich nid z'grob verletzt het!\nD'Pinguine u ihri Goalies - Fluech oder Säge?\nSit dr Stammgoalie Jvi Schüpbach i dr vergangene Saison ufgrund vore erneute Schuutereverletzig sini Hockey-Karriere abrupt het müesse beände, stöh uf dr Telefonliste vom "El Chefe" gfüuti 10 Telefonnummere vo Goalies, damit wenigstens sichergsteut cha werde, as pro Spiu ei Maa zwüsche de Pföschte steit.\nFür's Spiu gäge d'Seniore vom Bucheggberg wär dr Silvan Andrey vorgseh gsi. Wies im Plouschhockey haut so geit, isch e Mannschaftsliste nid mau denn definitiv, wenn z'Spiu scho agfange het. So ou am letschte Weekend. Da dr Andrey aber em Vorabe no het müesse absäge, het dr Hofmä sis Natel gno u zouberet churzerhand üse ehemalig Goalie us dr erste Mannschaft, Fabian "Aschi" Ernst usem Ermu. Kei Stammgoalie, Stress, Ungwüssheit.. eidütig e Fluech!\nZum Spiu: Dr Gägner isch gstartet wie d'Füürwehr u hät bereits nach wenige MInute locker mit drü Goals chönne fürere.. e Ersatzgoalie mit 2. - Ligaerfahrige - e Säge! D'Pinguins erwachte aber ou no usem Tiefschlaf u chöi - Teils mit Glück - Goal um Goal erziele, sodass me mitere beruhigende 5:0 Füehrig id Pouse het chönne ga. Nachem obligatorische Zielwasser i dr Pouse isch die zwöiti Häufti munter witergange mit Goal schiesse, wobii dr gägnerisch Goalie nid usnahmslos vom Glück gsegnet isch gsi. Zum Schluss hei Pinguins z'Spiu sicher mit 11:5 gwunne.\nZum Schlussresultat cha u muess gseit werde, as das nid sehr ussagechräftig isch: Dr Gägner isch sicherlech nid schlechter gsi as d'Pinguins, abr dr "Aschi" dr Hexer het mit sire Routine d'Bucheggberger bi ihrne zauriche u viuversprächende Agriffe u Abschlüss schier zum verzwiefle bracht!\nInsgesamt ischs es fairs Spiu gsi, was sicherlech ou em Verhaute vom Gägner u de Schiedsrichterleistig guetzschribe isch.\nFraglech, wie z'Schlussresultat bi umgekehrter Goalie Ufstellig usgseh hät... Stand jetz: Pinguins u ihri Goalies: E Säge!\nLäck, si die Pingle ume e Macht! Dank em Chris-The-Wall chame sich fantastisch uf d'Offensive konzentriere u drzue chame sich ou es ungrads mau ei oder haut o 10 Strafe mit zum Teil doppleter Ungerzau erloube! Em Schluss gwinne d'Pinguins 5:2 gäge d'Seeland Ice Hogs u starte somit guet i die nöii Saison!\nAui witere Fründschafts- u Bärner Cup Spiel si ab sofort online.\nAm 23.08.14 hei Pinguine bi mässigem, aber einigermasse hautendem Wetter, ufem Festgländ vor Irène und em Hümmu uf em Grissenberg, dr 2. Pingu-Familientag düregfühert. Mir chöi ufne üsserscht glungnige Alass zrüggblicke, bi dem nid weniger aus 56 Persone z'verzeichne si – so macht's Freud! Es geit es grosses Dankeschön ad Irène und Hümmu, weli Ihres Gländ, sowie die ganze Spielgrät kostefrei zur Verfüegig gsteut hei. Es bsunders „Merci“ geit a au die Naturauspende i Form vo Salät, Züpfene, Dessärts und Zieuwasser. Nid z'vergesse si die finanzieue Zuestüpf vo de Teilnähmer wie ou vom Verein – fantastisch – ohni öiies Engagement und die Wärtschetzig wär sone Alass vermuetlech e Flop oder gar nid realisierbar! Nathürlech geit ou es grosses MERCI a Hümmu u Authuus wo dä Alass überhoupt ersch uf Bei gsteut hei u aues drum herum organisiert hei!\nNach erfougter Abrechnig chöi d'Organisatore feststeue, dass e Überschuss fürig isch. Dä wird i d'Pingubierkasse ifliesse oder dr Garderobeimbiss im kommende Trainingslager finanzieren.\nSchön siter aui drbii gsi und mi gsehtsech scho gli ir Ischhaue :)\nÜses Mitglied Flöru "Sniper" Gnägi isch sim Spitzname grecht worde u knipst jede Gägner us, wo Ihm em Berner Kantonale im Sagmäu gegenüber gsteut isch worde!!!\nSniper, mir zieh dr Huet vo Dire tolle Leischtig u gratuliere Dir recht herzlech zu Dim bisher gröschte Erfoug im Schwizer Schwingsport! Glichzytig chöi mir feststeue, dass sech Di Wechsu zu üs glohnt het. Denn so e Leischtig cha nur öper bringe, wo immer gforderet wird, ou ufem Is ;)\nD'Nomination fürs Kiuchberg Schwinget isch nur die logischi Foug für sone sensationelli Saison. Wer em Berner Kantonale 4 Eidgenosse ufe Rügge leit, ghört definitiv am Kiuchberg Schwinget zu de Gheimfavorite!! Mir drücke Dir Düme u si sicher, dass Du mitemne Topresultat die Saison wirsch abschliesse! Go for Muni Wilson!!\nMir gratuliere üsem Vereinsmitglied Gnägi zu sim Sieg am Mittuländische Schwingfest in Bern!\nMit vier Siege u eire Niederlag isch er i Schlussgang cho, dert isch Ihm dr Matthias Glarner gägenüber gstange. Nachemne herte Kampf heter de churz vor Schluss mitemne innere Hacke dr Glarner chönne bezwinge u somit das Fest gwunne! Z'Wintertraining bi de Pinguins het Ihm doch guet da :) Witer so Gnägi!\nChristian Stucki (links) gratuliert Festsieger Florian Gnägi\nD'Pinguins gratuliere Ihrem Vereinsmitglied Florian "Sniper" Gnägi, zu sim Sieg am Wislisau-Schwinget! Er het somit sini Vorbereitig für die kommendi Chranzfeschtsaison, optimau chönne abschliesse. Mir wünsche Ihm aui ganz viu Glück u Chraft für die kommendi Saison, mau luege obsechs Wintertraining glohnt het ;)\nWer dr "Sniper" in Action wot gseh, söusech doch siner Schwingfeschtdate im Kalender notiere. Er freut sich um jedi Ungerstützig.\nSchwingfest BEA Bern\n14.06. Bözingenbergschwinget Bözingenberg\n22.06. Schwarzsee Schwinget Schwarzsee FR\nSchwingfest Wigoltingen TG\n19.07. Weissenstein Schwinget Weissenstein SO\n27.07. Brünig Schwinget Brünig\n07.09. Kilchberger Schwinget Kilchberg ZH\nDie diesjährige HV findet wie folgt statt:\nWann: Freitag 23.Mai 2014 um 19:30 Uhr, Vorstandsmitglieder 19:00 Uhr\nWo: Restaurant Hirschen, 3256 Seewil\n!!! Für alle Aktiv-Mitglieder obligatorisch !!!\nÜse Event Organisator Hümmu het ufs nöiie Jahr hii einisch im Monet amne Mittwuch Abe d'Chuchi im Schueuhuus Seedorf für d'Pinguine reserviert. Wenn sich ou gnue amäude de wird er es super feins Menu zämä steue, das die Manne nang chli chöi unger d'Arme grife um so Deheim Fründin, Frou und anderi Gescht chönne z'bechoche :)\nSo werde d'Pinguine ou usserhaub vor Saison nang gseh u gmüetlech zäme e Abe verbringe. MERCI Hümmu!\nDir finget unger dr Rubrik Pingurezepte jewius z'Rezept wo d'Pinguine kochet hei zum säuber usprobiere.\nMir wünsche Öich viu Vergnüege drbii und de e Guetä!\nStatistik 2014 / 2015\n© 2015 HC Seedorf Pinguins | Design by Stefan Hänzi


CHLAUS.CH: Gedichte & Versli\nBitte den Benutzernamen eingeben. Sie erhalten dann umgehend Anweisungen zum Zurücksetzen des Passworts zugesandt.\n+28 Gut Schlecht\nSamichlaus Du liäbä Maa,\ndärfi chli zum chnabbärä ha?\nSMami seit ich bin kein Ängel\naber zum Glück au kein Bängel!\nEigentli bini ganz liäb und ehrlich\nund für mini Eltärä klar unäntbehrlich\nDu bisch toll wiä wahr\nwiä dä Papa Moll mit Haar\nDankä, dass Du daa bisch\nund miär dini Gaab gisch...\nPass uf uf dich uf\nnächscht Jahr bini no besser druf\n+64 Gut Schlecht\nSamichlaus ich bin äs Schätzli\nMis Mami seit miär süässäs Spätzli\nMin Papi rüäft mich chlini Muus\nLiäbä Samichlaus pack bitte dis Seckli uus\nSamichlaus, du rote Gsell:\nD'Zyt vergaht ja gar so schnell!\nWieder bisch du zu eus cho.\nHäsch ächt Guets vo eus vernoh?\nSamichlaus, du liebe Gascht:\nMach bi eus e rächti Rascht!\nBringsch eus sicher feini Sache\nUnd gwüss au es bitz zum Lache.\n+20 Gut Schlecht\nMir warte alli, gross u chlii,\nEs isch scho bald sowit,\nDer Samichlous chunnt hüt verbii,\nMir hei scho längi Zyt.\nMir stöh a d Fänschterschiibe,\nund drücke d Näsli dra,\nUnd gseh im Neuschneetriibe\nEs Reh am Waldrand schtah.\nEs luegt dür Äscht und Blettli,\nuf d Schpuur im wiisse Schnee,\nder Chlous geit hüt ids Stedtli,\num alli Chinder z gsee.\nMit schwärem Schritt und Wanderstab,\nchunnt är zum Tööri ii,\nÄr wüscht der Schnee vom Mantel ab,\nund strichlet ds Eseli.\nEr git es saftigs Rüebli,\nam Eseli zum Ässe,\nsä da, mis graue Büebli,\nDi weimer nid vergässe\nDer Samichlous nimmt ds Buech i d Hand,\nUnd tuet vo üs verzelle,\nÖb mir sy lieb gsi zunenand,\nund ob mir scho chöi zelle.\nIm Chlousebuech steit über jede,\nviel Schöns uf tuusig Site,\nund dass mer zäme söue rede,\nstatt mitenander z strite\nDer Chlous het ufmerksam studiert,\nwas d Chind dür ds Jahr hei gmacht,\nDer Schmutzli het das alls notiert,\ni mänger länger Nacht\nSamichlous, mir danke Dir,\ndass du Jahr für Jahr,\nzu üs gäng chinnsch zur Chlousefiir,\nbisch eifach wunderbar!\n-36 Gut Schlecht\nSamichlus Samichlus Chum au zu mir is huus.ich möcht es schönes säkchli ha .chasch du mir äis gää .Ich ha scho lang Kais me kcha.\n+2 Gut Schlecht\nSamichlaus vom Üetliberg\nhäsch dis Eseli und din Zwerg\nhäsch än Sack mit Öpfel, Nusse\nGäll du häsch kei Ruete dusse\nDini Auge ja die stränge\nwüssäd, dass ich öppe Zwänge\nAber weisch, ich bin no chli\ns nächscht Jahr will ich bräver si.\n-3 Gut Schlecht\nSäg Mueti, wie lang geits ächt no,\nbis dass dr Samichlaus duet cho?\nSäg Mueti, cha me d'Uhr nid zwinge,\ndass d'Zeiger schäller umespringe?\nSäg Mueti, cha me d'Zyt nid bschysse\nund am Kaländer z'viil abrysse?\nSäg Mueti, meinsch är düeg dra dänke,\ndr Samichlaus, mer öppis z'schänke?\n+291 Gut Schlecht\nSamichlaus du guete ma,\nhesch du schöni schueh a,\ndie würdid mer au nu gfaue,\nich würd mi aber nid getraue,\nmit so grosse schueh umezlaufe,\ndrum tuet mer smami andiri chaufe.\nDoch es säckli vu dier würdi näh,\nwürdsch mer echt eis i mini Hände gäh?\n+53 Gut Schlecht\nIm Wald, da steit es hölzigs Hus, da luegt es Eseli zum Fänschter us.\nEs gseht viel Schnee, es isch so chalt, da chunnt dr Samichlous us em Wald.\nÄr lacht u rüeft:"Es geit mer guet!" u schiesst vor Freud id Luft si Huet.\n"Morn cha ni de Chinder d Säckli bringe u ghöre se värslä u Lieder singe.\nEseli, du chasch di freue. U nächär chöi mer gmüetlech löie."\n(Löie = berndeutsch: entspannen, ausruhen)\nUf em grosse Hörnerschlitte\nchunnt der Samichlaus gritte.\nD'Geisle chepft, u silberhäll\nglöggelet sys Schlittegeschäll.\nHei, isch das e wildi Fahrt !\nD'Byse striglet ihm der Bart,\nschmeist ihm d'Auge voller Schnee,\ndass er chuum cha vüre gseh.\nDs Eseli muess grüüsli schnuppe;\nd'Byse tuet's nid minder tschuppe,\nu der Schlitte hänkt ihm a,\ndass es fasch nid gfahre ma.\nAber Chlaus, i grosse Sorge,\ndarf sym Grauli weni borge.\nMit sym töife Cholebass\nseit er:" Gäll, das isch kei Gspass !\nLueg, es isch nid anders z'mache !\nDa my Schlitten isch voll Sache,\nwon ig innert dreine Tage\nmuess vertrage, süsch git's z'chlage.\nBin i z'spät, ischt d Chappe lätz -\ndrum, mys Grauli, hopp i d'Sätz !"\nDs Eseli, das guete Gschöpfli,\nnickt verständig mit em Chöpfli,\nligt no einisch brav i d'Stricke -\nu nach parnen Augeblicke\nbiegt es ume nächschte Rank -\nGrauli, liebs ! Häb tuusig Dank !\n-64 Gut Schlecht\nSammi niggi näggi, hinderem uf em staäggi\nGib mer Nuss und Bire,denn chum i wieder füre.\n-37 Gut Schlecht\nWas isch das für es liechtli? Was isch das für en schi?\nDas isch de Chlaus vo Beznau und strahlet vor sich hi.\n-24 Gut Schlecht\nHei Samichlous bisch zwar ä altä, doch mi tünkts no gut erhalte.\nGel du luegsch das es nidübertriebsch, das üs lang erhalte blibsch.\n-17 Gut Schlecht\nSamichlaus es esch halt schwär all Tag Artig z si,\nSecher chonsch du hött bi mer met em grosse Buech verbii.\nNed immer esch mer sFolge glunge so wie egs ha wöue,\nGäu Samichlaus du weisch es scho, e muess dir nüt verzöue.\nWenn aber a dim grosse Sack nömm so schwär wettsch träge, so wörd i für e hampfle Nüss härzlech Danke säge\n+5 Gut Schlecht\nLiebe Samichlous wo gasch hi?\nI bi e ganz en liebe/i gsy!\nDrum nisch mi nid is Säckli dri!\nHoffe hesch es schöns jahr gho\nDe Samichlous isch a nüm lang do!⛄\nVo wytem ghört meh's glöggele, wer chunnt ächtsch do cho z'töggele?\nS isch's chline graue Eseli. Es suecht im Gras nach Greseli.\nS'stellt d Ohre uf und rüeft: i-aa, i-aa!\nJuhui, dr Samichlaus isch do!\n+24 Gut Schlecht\nHöch doba im Scaläratobel, ganz versteckt im Wald, döt heds es klises Hüsli, das isch scho ziemli alt, döt wohnt der Samichlaus mit sina feina Sacha. Er isch grad am Cafi macha, plötzlich luagt er uf t'Uhr - ölla, i sött scho lang uf kuhr!\n+13 Gut Schlecht\nHo ho ho dr Samichlous isch do,\ntüüf usem wald do chunt er här,\ner treit dr sack so dick und schwär,\nho ho ho dr samichlous isch do!\n-11 Gut Schlecht\nSamichlaus du liebe Ma\nDu wetsch secher es Kössli vo mer ha.\nMech tuets aber gruse\nmet der ome z schmuse...\nEseli, Eseli Hopsassa\nZieh im Chlaus de Schlitte nah\nde Wald durab durchs Dörfli ii\nhesch de Schmutzli au debi\ns^Grosse Buech mit Gschichte drinn\nöb ächt d Chinde brav gsi sinn\njetz hoffi das es Säckli get\nweisch Samichlaus i muess gli is Bett.\n+19 Gut Schlecht\nSamichlous ig ha di gärn\nHür no lieber weder färn\nWohnsch du eigentlich z Bärn\noder äch ufemene Stärn\n-2 Gut Schlecht\nSamichlous du guete Maa,\nitz möchti Mal e Ruete ha.\nNüss u Schoggi hani gnue,\nvou si nämlech mini Schueh.\nHoi Samichlaus – schön bisch Du cho\nI mues Dir säge - sowiso –\ndass i nid immer lieb bi gsi\nDu weisch es jo scho irgendwie\nGäu Du bisch ä liebe Maa\nI mues nid Angscht vo Dir ha\nIm Sack si keini böse Buebe\nNüssli, Bire – darf i ine luege?\nDanke das Du zu mir bisch cho\nUnd Gschänkli aui do tuesch lo.\nJetz Du schöne Wienachtsmaa\nfrog I di, was darf ig haa?\nDür töife Schnee und uf de Schi chunt gli der Samichlaus derhär\nI hoff är chert bi mir ou i und der Sack sig dick und schwär\nI säg em gschwind mis Färsli uf de brucht är sicher d'Ruete nit\nund freu mi dass är mir do druf luter gueti Sache git\nIm Wald isch's chalt und s'hät vill Schnee\njetz hani grad es Rehli gseh\nEs springt devo - was hät's ächt ghört?\nWas isches ächt, was z'Rehli stört?\nEtz gsehnis au - de Schlittä da\nes hät ä huffä Päckli dra\nDä Samichlaus - oh weli Pracht!\nWo gasch au hi mit diner Fracht?\noh bitte, chumm doch au zu mir!\nIch freu mi soo und danke Dir!\n+33 Gut Schlecht\nliebe Samichlaus de Schnee chunt bald\njetzt wird's ziit für dich, chum us em Wald.\nich warte scho mit viel Geduld\nbin s'ganz Jahr scho brav und ohni Schuld..\ngäll das isch doch en Grund\nfür es g'füllts Säckli ja ganz rund..\nfür de B'suech danke ich dir und au am schmutzli\nlueg da, drum han au ich für eu es Gutzli.\nI bi e chline Stumpe,\nha no churzi Bei.\nGib mir gschwind es Päckli,\nde chani wieder hei.\n+3 Gut Schlecht\nÄs dunklet scho durs Gässli y,\ndr Samichlaus chunnt jetzt de gly!\nÄ chalte Wind blosst i sis Horn,\nvillicht, villicht gits Schnee bis morn!\nOh wenn doch so nä Wulchä chäm\nund huffä Schnee uf d Ärdä nähm,\nde wer dr Samichlaus sicher froh,\nde chönnt er mit em Schlittä cho\nDä versteckt sich z hinderscht im Schrank,\ndä grad ungerem Chuchibank,\ndä schliesst sich im Zimmer i,\ndä weiss grad gar nümm wohi,\nnur der Chlinscht stoht muetig do,\nvorem Samichlaus muess me kei Angscht ha.\nLos, ich ghörä 's Glöggli lütä, dussän uf der Schtägä das isch gwüss der Samichlaus, mag chum d'Päckli trägä\n(Refr.) Gling gling gling, gling gling gling, tönt sys Glöggli hell Pumpumpum, pumpumpum chlopft mys Härzli gschnell.\nChumm id Schtubä tuä verschnuufän und der Sack usläärä wäisch, miär Chindä händ di halt äifach alli gärä. (...Refr.)\nSchmutzli, Ruätä bruucht's ä käini, tuä nid d'Schtirnä rümpfä.\nZ' nöchschti Jaar, chasch sicher si, bruuchsch käis Wort meh z'schimpfä (Refr.)\nSamichlauslied aus Uri (Dialekt angepasst; Original "Gleggli" statt "Glöggli", "üsläärä" statt "usläärä" usw.)\nIch bi e chlyne Pfüderi\ndas säged alli Lüt.\nIch wett so gärn en Grosse ( e Grossi) si doch strecke das nützt nüt !\nGäll Samichlaus, das weisch du scho\nchunsch glich i euses Huus,\nund leersch no vor em Witersgah\ndin Sack i d' Stube n'us.\nsami niggi näggi hinterem ofe stecki bringsch mer nuss und bire denn chumi wieder füre\n-29 Gut Schlecht\nSamichlous du liebe Maa,\ngäu i muess ke Ruete ha?!\nGibse lieber am Papi,\ndä isch dr grösser Lappi.\nwetsch es sprüchli vo mir ha\nich seg der eis\nich weis aber Keis\n-8 Gut Schlecht\nD Blätter falled ab dä Bäume, d chinde fanged afa träume. Vo däm maa im dunkle Wald, wo au würkli au scho bald, mit em Esel und em Schlitte, ämenä Sack und schwäri Schritte. Zstampfä chummt dä Sack abstellt und am Chind sini Gschicht verzellt\n+21 Gut Schlecht\nSamichlous im Tannewald\nsäg, chunnsch Du nid öppe bald.\nEs het ja hür scho 3 Mal gschneit,\nds Värsli hani 10 Mal gseit.\nChum nimm di Sack, la d'Ruete sy,\nweisch, für die bi ig no ds chly.\nmis Härzli chlopfet lies und fescht,\nig hoff' Du weisch vo mir nur z'Bescht!\nDie andere chline, dumme Sache,\nmöcht ig nächscht Jahr gwüss nümme mache!\nDrum, bitte lueg im Sack jetz drii,\nob's öppis Schöns het ou für mii.\n+8 Gut Schlecht\nEs Rehli gumpet über d Winterwiis\nverusse schneits ganz fiin und liis.\nDänn springs direkt in Wald\nes weiss de Samichlaus chunt bald.\nVo wiitem gsehts es chliises Liecht\nund s Glöggli ghörts au lüüte.\nJetzt weises es isch scho ader Zyt\nde Chlaus chunt und si Wäg isch wiit.\nEs seit ja grüessti wohl Herr Samichlaus\nsäg gasch scho zu de Chind?\nEr lacht und seit ja mis Reh,\ndie hend mi über es Jahr nümm gseh.\nEr gitem epis us em grosse Sack und streichlet fiin sii Fäll,\ndänn seit er jetzt mueni gah ich chan\nChind nümm länger warte la.\nNikolaus sei unser Gast\nwenn Du was im Säckli hast,\nhast Du nichts verschwinde wieder\nJetzt stinkts mir denn, ych ka nimm warte\nbis Santiglaus zur Düür iikunnt\ndas duurt jo sicher no hunderttausig Stund\nkumm doch äntlig,kumm doch äntlig\nbitte kumm doch gly\njetz hör ych e Glöggli lyte\ncool das muess en si\nEseli, Eseli chlii und grau,\nEsseli uf em Haberstrau,\nllauf weidli sbergli uuf und ab,\nbeglet de chlaus zu üüs id Stadt.\nDe Wald isch wiis und voller Schnee,\nich glaub, ich han de Chlaus grad gseh.\nMis Herzli chlopfed ganz fescht und gschwind,\ngaht er no zu andere Chind?\nChum ine, liebe Samichlaus,\nund lär Diin Sack grad us,\nchumm, bliib doch no es Wiili i öisem warme Huus!\n-14 Gut Schlecht\nEs dunklet scho im Tannewald\nund s'schneielet ganz lislig.\nWas isch das für es Liechtli deet\ni säbem chline Hüsli ?\nDeet isch de Samichlaus dihei\nmit sine vilne Sache\ner isch jetzt mit em Schmutzli\nam Wiehnachts-Guetzli bache.\nDa pöpperlet's as Lädeli\nund s'Glöggli g'hört mer lüüte.\nJetzt weiss er scho wer dusse isch\nund was das söll bedüüte.\nS'Chrischt-Chindli chunt no z'abig schpoot\nem Samichlaus go rate\ns'isch Ziit das uf de Wäg er goot\nwell d'Chinde scho tönd warte.\nDo packt de Schmutzli alli Säck\nmit Guetzli, Gschänk und Chueche\nchom Samichlaus jetzt gömmer\nalli Chind dihei go bsueche.\n+9 Gut Schlecht\nSamichlaus wo chonsch du här?\nWarum isch au din Sack so schwär?\nBisch de ganzi Wald dur gloffe?\nHäsch villicht s'Chrischchindli troffe?\nS'hät sicher gseit es chämi au scho gli.\nGäll Chlaus, ich bin en liebe/i gsi!\nSamichlaus so chumm doch ine. Muesch nöd verusse stah. Wieso hesch du din Schmutzli wieder mitgnah? Han ich echt öpe zwenig gfolget, s ganz Jahr i und us? Ich chann halt au nöd immer es liebs Buebli si!\nSamichlaus ig ha di gärn!\nDoch vom Schmutzli bini Fän!\nWas isch das für es Liechtli?\nWas isch das für e Schyy?\nDä Chlaus mit de Latärne\nGaht grad de Wald durii.\nSie Esel dä isch glade, er rüeft ia, ia!\nHüt dörfi mit em Meischter, e mol\nis Städtli gah!\nIm Sack da hetz viel Nusse, au Tirgel\nZimmetstärn, die trägi für en zähntner und\nd Chinder no so gärn.\nI weiss es chliises Müüsli\nim Samichlause Hüüsli\nLos wien es macht\nzmittst i dr Nacht\nLos nume guet. i glaube gwüss\ndas freche Müüsli schnaused Nüss.\nI weiss im Waud es Plätzli\ndert hocke siibe Spätzli\nWas tüe si picke,\nWas mache si für Spatzetänz\nAha! Sie hei e Grittibänz\nI weiss es graubruns Eseli\ndas zieht em Chlaus sis Scheseli\nu trappet zfriede s Wägli uus\nu bliibt de stah vor üsem Huus.\nE Liechtli chunnt der Feldweg yy,\nych glaub das mues der Santiglaus sii.\nJetzt ghört me's Glöggli, still los guet,\nwie's über d' Wiese lüüte duet,\nMis Herzli glopft lies und fescht,\nich hoff Du weisch vo mir nur's Bescht.\nDie andere glaine dumme Sache,\nmöchti s'nägscht Jahr besser mache.\nDrum bitte lueg in Sack jetzt drii,\nob's öppis het für mi derbii.\n-7 Gut Schlecht\nAm Waldrand stoht es Hüüsli, de schnee ligt uf em Dach.\nEs liechtli brönnt am Feischter, sind ächt die Chind no wach?\nWär chunnt det uus de Tanne, im Mantel wiit und Warm?\nGros Händsche a de Füschte e Fitze underem Arm?\nOh lueget die Kaputze, dä sack an Rugge ghänkt!\nEs isch dä Chlaus ihr Chinde ich has no halbe dänkt.\nWänn jetzt do nur e jedes e ordligs Färsli weis gäll Büebli hesch net gfolget dir werdet bäggä heis.\nOu, Samichlous du liebe Maa,\nbisch du scho wider daa ? !\nmi dünkt's sigsch ersch grad binis gsii\nso schnäll isch's Jährli doch verbii !\nDrum het's nid glängt, äs schööns Gedichtli z'mache, gäll, gischmer gliich vo dine schöne Sache!\nIch verstehe und akzeptiere die >AGB<.\n© 2015 - 2019 www.chlaus.ch, alle Rechte vorbehalten


Startseite > Bau, Handwerk, Agrar > Werkzeug > Schneidwerkzeuge > Reibahle > DIN 9\nDIN 9 bei Mercateo online kaufen (72 Angebote unter 23.541.663 Artikeln)\nFolgende Filter helfen, die Artikelliste für die Suche „DIN 9“ nach Ihren Wünschen zu verfeinern:\nFiltern: Alle LagerLager 140Lager 1498Lager 214Lager 223Lager 260Lager 284Lager 3540Lager 356Lager 400Lager 4012Lager 4757Lager 5417Lager 7 Preis von bis € Wort\nAugust Beck (18)\n4,06 mm (2)\n5,26 mm (2)\n6,36 mm (2)\n4213003010, Kegelhandreibahl. D9 HSS 3,0mm FORUM (4 Angebote)\n4213003010, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003013, Kegelhandreibahl. D9 HSS 4,0mm FORUM (4 Angebote)\n4213003013, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003016, Kegelhandreibahl. D9 HSS 5,0mm FORUM (4 Angebote)\n4213003016, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003019, Kegelhandreibahl. D9 HSS 6,0mm FORUM (5 Angebote)\n4213003019, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003022, Kegelhandreibahl. D9 HSS 8,0mm FORUM (4 Angebote)\n4213003022, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003025, Kegelhandreibahl. D9 HSS 10,0mm FORUM (4 Angebote)\n4213003025, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003028, Kegelhandreibahl. D9 HSS 12,0mm FORUM (4 Angebote)\n4213003028, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003031, Kegelhandreibahl. D9 HSS 13,0mm FORUM (4 Angebote)\n4213003031, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003034, Kegelhandreibahl. D9 HSS 14,0mm FORUM (4 Angebote)\n4213003034, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003037, Kegelhandreibahl. D9 HSS 16,0mm FORUM (4 Angebote)\n4213003037, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\n4213003040, Kegelhandreibahl. D9 HSS 20,0mm FORUM (4 Angebote)\n4213003040, "Hand-Kegelreibahle für Kegelstiftbohrungen , HSS , DIN 9 , Linksspirale 7° , Schaft zylindrisch mit 4-kant Hinweis: Zum Reiben konischer Bohrungen von Hand. Für Kegelstifte nach DIN 1d...\nKegelhandreibahl. D9 HSS 10,0mm FORMAT (4 Angebote)\nStiftloch-Handreibahle Ausführung: HSS, DIN 9-B mit Linksspirale ca. 7°. Die ungleiche Zahnteilung sorgt für eine rattermarkenfreie und genaue Bohrung. Mit Zylinderschaft sowie Vierkant-Antrieb. Ob...\nHandkegelreibahle DIN9 Form B 10mm HSS drallgenutet (2 Angebote)\nHSS · DIN 9 · Form B · mit Kegel 1:50 · drallgenutet · Linksdrall · zum Reiben von Bohrungen für Kegelstifte nach DIN 258, DIN 1, DIN 7977, DIN 7978 für Stahl und NE-Metalle sowie Kunststoffe\nHand-Kegel-Reibahlen, Ø 1.000 mm 428 1,000 (1 Angebot)\nHand-Kegel-Reibahlen, Ø 1.000 mm, DIN 9, HSS, Oberfläche: blank, Form: A, Schneidrichtung: rechts, l1 = 46.000 mm\nKegelhandreibahl. D9 HSS 13,0mm FORMAT (5 Angebote)